Moottoroidun slalomin MM-kilpailut: Mitali tuli! – Suomen Ilmailuliitto\nSuomen Ilmailuliitto / Ilmailu-lehti / Artikkelit / Moottoroidun slalomin MM-kilpailut: Mitali tuli!\nKUVAT Helina Nieminen\nMoottoroidun varjoliidon slalomin MM-kilpailut käytiin loka-marraskuun taitteessa Egyptissä. Suomalaisjoukkueella oli kotiin tuomisiksi upea mitali.\n”Taas saapui se aika vuodesta, kun lähdetään Egyptiin, vuosi kului äkkiä. Tuntuu, että juurihan siellä kisasin…\nNyt oli vuorossa MM-kilpailut, jonne saapui 17 eri maasta maailman parhaimmistoa kilpailemaan tosissaan mestaruustittelistä. Yli puolet porukasta on jo ennestään tuttuja toisilleen, joten odotin reissua hyvin innoissani – kun pääsee tapaamaan ihania ystäviä ympäri maailmaa.\nKun viime vuonna edustin Suomea yksin, onneksi tänä vuonna kasaan saatiin joukkue. Mukana olivat myös Antti Tuutti ja Kalmer Kampus.\nLentokentällä alkaa jännitys, tulevatko varusteet perille, vaikka kaikki on pesty ja puunattu ohjeiden mukaan. Paramoottori ei ole jokapäiväinen näky lentokentän tullissa. Kaikki meni hyvin ja kaikkien varusteet saapuivat perille ilman ongelmia. Mikä ihana tunne, kun omat varusteet näkyvät laukkuhihnalla perillä Kairossa.\nPerille päästiin yöllä ja siitä alkoi melkein kolmen tunnin matka hotellille, jossa kilpailut järjestettiin marraskuun alussa.\nEnsimmäiset päivät kuluivat altaalla auringosta nauttien ja ystävien kanssa touhuillessa, koska jouduimme odottamaan tuulen tyyntymistä. Meinasi jo epätoivo iskeä, että saataisiinko kilpailut ylipäätään pidettyä kovan tuulen takia. Emme silti menettäneet toivoa, vaan jokainen hetki oltiin valmiudessa kilpailutehtävien alkamiseen.\nVihdoin koitti vähätuulinen päivä ja päästiin lentämään harjoitustehtävää. Harmiksemme se jouduttiin keskeyttämään yltyneen tuulen takia.\nSääennusteita seurattiin koko ajan. Ne alkoivat näyttää hyvälle ja vihdoin päästiin aloittamaan kilpailut. Vaikka tuuli oli kova, se oli lennettävissä.\nEnsimmäiset tehtävät menivät tuntuman hakemisessa, koska Suomessa on ollut mahdotonta harjoitella kilpailua varten. Slalomissa pujotellaan ilmatäytteisiä tolppia tietyssä, ennalta annetussa järjestyksessä. Paransin omaa suoritustani jokaisella tehtävällä ja lähestyin edellä olevia kilpailijoita.\nFiilis oli mahtava: jokainen lento tuntui entistä paremmalta ja siitä sai hurjasti rohkeutta yrittää vielä kovemmin. Sekunti sekunnilta lennot paranivat.\nYrittäminen kannatti. Se tunne, kun nimesi sanotaan ja kävelet kohti palkintokoroketta. Kylmät väreet valtaavat vartalon, kyyneleet valuivat poskille onnesta, seisot siinä maailman parhaiden kilpailijoiden vieressä, jotka ovat omia idoleita ja suunnannäyttäjiä. Onnistumisen riemu on sanoin kuvaamaton.\nMM-pronssimitali minun kaulassa, voiko tämä olla totta! Tämä oli enemmän kuin ikinä osasin odottaa. Tämä innoitti niin paljon, että pian saadaan Suomeen ensimmäiset kisat veden päällä. Oma kotikuntani Alavus näytti jo vihreää valoa kisojen järjestämiseen ensi kesänä. Pitäähän sitä päästä treenaamaan ennen seuraavia MM-kilpailuja.\nTavoitteet ovat korkealla ja ensi kesänä treenataan aina, kun on mahdollista.”


Vilauttelutrendi on edelleen voimissaan - katso näyttelijäkaunottaren tyylinäyte! - Uutiset - KISS\nVilauttelutrendi on edelleen voimissaan - katso näyttelijäkaunottaren tyylinäyte!\n10.10.2019 19:15 - Henna Koste\nNäyttelijätär Michelle Monaghanin asu on hienostunut ja seksikäs samaan aikaan.\nViime vuosina monet tähdet ovat näyttäneet paljasta pintaa niin arki- kuin juhlatyylissäkin. Jopa hääpuvuissa on näkynyt tämä trendi ja monet morsiamet ovat vilauttaneetkin kaistaleen vatsaa kaksiosaisissa puvuissaan. Trendi ei näytä hiipuvan. Sen todistaa näyttelijäkaunotar Michelle Monaghanin, 43, tuoreella asullaan.\nLukuisista elokuvista tuttu saapui El Camino -ensi-iltaan Carolina Herraran asukokonaisuudessa. Tyylikäs valkoinen asu paljasti kauniisti hieman vatsaa. Voimme siis luottaa siihen, että vielä pikkujoulukaudella tämä on ajankohtainen trendi. Monaghanin look osui napakymppiin ja sen kruunasivat mustat asusteen.\nLue myös: MTV: Kourtney Kardashian pulahti bikineissään avantoon Lapissa - naisen reaktio näkemisen arvoinen!\ntrendi michelle monaghan


Rovaniemen HO 31.10.2002 686 - Hovrättsavgöranden - FINLEX ®\nDu är här: Finlex › Rättspraxis › Hovrätter › 2002 › Rovaniemen HO 31.10.2002 686\nRovaniemen HO 31.10.2002 686\nRatkaisupyyntö oikeusapupäätöksestä, Avustajan määrääminen\nRovaniemen käräjäoikeus oli 28.5.2002 tuominnut A:n sakkorangaistukseen maksuvälinepetosta ynnä muuta koskevassa asiassa. A oli valittanut tuosta tuomiosta Rovaniemen hovioikeuteen.\nKemijärven oikeusaputoimisto oli päätöksellään 2.9.2002 myöntänyt A:lle oikeusapua edellä mainitussa asiassa 18.6.2002 lukien. Oikeusaputoimisto oli kuitenkin hylännyt A:n pyynnön asianajaja B:n määräämisestä hänen avustajakseen, koska kysymyksessä on oikeusapulain 6 §:n 2 momentin 2 kohdassa tarkoitettu yksinkertainen rikosasia.\nA on ratkaisupyynnöllään saattanut oikeusaputoimiston päätöksen avustajan määräämisen osalta Rovaniemen hovioikeuden tutkittavaksi katsoen, että avustajan määrääminen oli tarpeen.\nKäräjäoikeus on kysymyksessä olevassa asiassa tuominnut A:n sakkorangaistukseen. A on valituksessaan hovioikeudelle vaatinut syytteen hylkäämistä yhden syytekohdan osalta ja rangaistuksen alentamista.\nA on ratkaisupyynnössään ilmoittanut, että hän oli muun asian vuoksi vangittuna ja mielentilatutkimuksessa. A on todennut, että mainittu seikka ja hänen ikänsä ja kykynsä huomioon ottaen hän ei olisi itse kyennyt hakemaan muutosta käräjäoikeuden tuomioon.\nMainittua lainkohtaa on tulkittava siten, että asiassa tuomittavan tai tuomitun rangaistuksen laadusta riippumatta kysymyksessä ei ole lainkohdassa tarkoitettu yksinkertainen rikosasia, jos henkilön ei voida olettaa kykenevän ilman avustajaa valvomaan etuaan ja oikeuttaan asiassa. A:n esittämät seikat huomioon ottaen hänen oikeusturvansa edellyttää avustajan määräämistä muutoksenhakua varten.\nHovioikeus määräsi A:n avustajaksi asianajaja B:n 18.6.2002 lukien.


Kolumni: Kirkko EU-vaikuttajana - Kirkko ja kaupunki\nKolumni: Kirkko EU-vaikuttajana\nnull Kolumni: Kirkko EU-vaikuttajana\nPoliittinen toiminta tarkoittaa yhteisten asioiden hoitamista. Yksilöt osallistuvat Suomessa yhteiskunnallisten asioiden hoitoon poliittisten puolueiden kautta. Organisaatioilla taas on omat vaikuttamiskanavat. Myös Suomen evankelis-luterilainen kirkko osallistuu aktiivisesti yhteisten asioiden hoitamiseen ja poliittiseen keskusteluun.\nVuoropuhelu on tiivistä. Kirkolla on palkkalistoillaan henkilöitä, joiden tehtävä on hoitaa yhteiskunnallisia suhteita. Myös ministeriöt pyytävät kirkolta lausuntoja eri asioihin. Kirkko toimii myös EU-vaikuttajana ja sillä on lobbaustoimisto Brysselissä.\nKirkkomme pyrkii rakentamaan inhimillistä ja sosiaalisesti tietoista Eurooppaa, jossa vallitsevat ihmisoikeudet sekä rauhan, oikeudenmukaisuuden, vapauden, suvaitsevaisuuden, osallistumisen ja solidaarisuuden perusarvot. Kirkko on esittänyt toiveita muun muassa siitä, että EU:ssa kiinnitettäisiin talouden ohella yhä enenevässä määrin huomiota sosiaalisen Euroopan rakentamiseen.\nTarkoituksena on ollut yhdessä muiden kirkkojen kanssa tuoda kristillisten arvojen mukaisia näkökulmia päätöksentekoon. Kirkot ovat pyrkineet myös turvaamaan toimintaedellytyksiään, joihin EU yhä enenevässä määrin suoraan vaikuttaa. Esimerkkinä toimii työsyrjintädirektiivi. Kirkot onnistuivat säilyttämään oikeuden edellyttää työntekijöiltään, kuten papeilta, kirkon jäsenyyttä. Kyseinen direktiivi kun torjuu myös uskontoon ja vakaumukseen perustuvaa syrjintää työelämässä.\nVaikka kirkkojen asema on annettu EU:ssa läheisyysperiaatteen mukaisesti jäsenvaltioiden säädeltäväksi, EU on määritellyt suhdettaan uskonnollisiin organisaatioihin Lissabonin sopimuksessa. Kirkkojen erillistä mainintaa Lissabonin sopimuksessa on tulkittu siten, että niiden asema olisi erityinen verrattuna muihin uskonnollisiin organisaatioihin. Näin ei kuitenkaan ole. EU on sitoutunut käymään uskontodialogia kirkkojen lisäksi kaikkien uskonnollisten organisaatioiden kanssa. Vuoropuhelu ulottuu myös tunnustuksettomien järjestöihin.\nEU-parlamentti on ainoa demokraattisesti valittu elin EU:ssa. Parlamentin kautta demokraattisia periaatteita noudatellen kuuluu eri uskonnollisten organisaatioiden, myös kirkon jäsenten, ääni EU:ssa.


Lukijakilpailu: Voita liput Turku Rockparkiin - Varusmies\nLukijakilpailu: Voita liput Turku Rockparkiin\nOsallistu lukijakilpailuumme Facebookissa ja voita lippupaketti uuteen raskaan musiikin tapahtumaan, Turku Rockparkiin.\nKerro julkaisun kommenteissa oma saapumiseräsi ja ketkä tupakaverit ottaisit mukaasi Turku RockPark -festivaaleille 15.-16. heinäkuuta 2022. Arvomme osallistujien kesken kahden päivän lippupaketteja.\nTurku Rockpark rakentamassa kaupunkiin uutta festivaalia, jonka keskiössä raskaamman musiikin helmet.\nKesällä 2020 joukko ravintolayrittäjiä sai idean. Turusta oli jo pitkään puuttunut raskaamman musiikin festivaali ja kysyntää tiedettiin olevan. Sopiva paikkakin oli jo tiedossa – Uittamon Paviljonki sekä kansanpuisto. Idea alkoi muodostua hetki hetkeltä kirkkaammaksi ja kun mukaan saatiin vielä ohjelmatoimisto Heavy Metal Heart Agency auttamaan varsinaisen ohjelman rakentamisessa, paletti alkoi olla kasassa.\nEnsimmäisen Turku Rockparkin järjestelyt laitettiin käyntiin nopeasti siitä huolimatta, että koronatilanne oli vielä hankaloittamassa käytännönasioita. Tapahtuma jouduttiin lopulta perumaan heinäkuulta 2021, mutta visio oli edelleen selvä. Kesällä 2022 Turku Rockpark valtaisi Uittamon kansanpuiston ja kaksi päiväinen ohjelmisto sisältäisi mukavan poikkileikkauksen raskaan musiikin yhtyeitä sekä Suomesta että ulkomailta.\nTutustu tapahtumaan ja esiintyjiin.\nEdellinen artikkeliPoliisista, päivää!\nSeuraava artikkeliVarusmiesliitto: Varusmiesten ei tule roikkua pikavippien varassa!


Ajankohtaista - Äijälän Talo\nIkiOma TaimiTarha -pilotti alkaa kesäkuun alussa, osallistujia etsitään!\nJyväskyläläisille 1.-2. luokkalaisille sekä kotona asuville yli 65-vuotiaille.\nToimintaa järjestetään kahdessa ryhmässä. Mukaan otetaan yhteensä 20 henkilöä ilmoittautumisjärjestyksessä (10 lasta ja 10 ikääntyvää). Osallistujat tulevat paikan päälle itsejärjestetyin/ -kustannetuin kyydein.\nKerho järjestetään 7.6. – 27.7.2022 Äijälän Talolla ja sen lähiympäristössä. Kerhoa järjestetään tiistaisin ja keskiviikkoisin (2 ryhmää) klo 13-16 yhteensä 8 kertaa / ryhmä.\nLASTEN LUONTO- JA PERINNELEIRIT 2022\nViikkojen 23 ja 24 leirit ovat täynnä! Muille leireille mahtuu vielä.\nLeirejä on yhteensä 6: neljä ensimmäistä pidetään kesäkuun viikoilla 23-26. Viides leiri on viikolla 30 ja kuudes viikolla 31. Leirit ovat päiväleirejä ma-pe klo 9-16:30, poikkeuksena to-pe yö, jolloin leiriläisillä mahdollisuus yöpyä teltassa.\nLeirillä osallistutaan maatilan eläintenhoitoon ja puutarhan kasvun ihmeisiin, tehdään omin käsin perinteisin menetelmin mattoa, pirtanauhaa, huovutusta, puu-/tuohitöitä, kasvivärjäystä. Leivotaan ruisleipää ym. perinteisiä herkkuja – pihaleikkejä ja -pelejä sekä muuta lystinpitoa unohtamatta.\nLeirit 5 ja 6 toteutetaan yhdessä Kansainvälisen vapaaehtoistyö ry:n leirin kanssa, siis englannin kieltä ja kansainvälisyyttä tiedossa!\n150 € / leiriviikko (sisältää lounaan ja välipalan joka päivä, torstaina myös päivällisen ja iltapalan, vakuutuksen ja kädentöitten materiaalit.\nIlmoittautuminen 20.5.2022 asti: https://forms.gle/rttbz2DJoHARkveA6\nIKÄIHMISTEN ILTAPÄIVÄT STARTTAAVAT 29.3.2022\nKevään ajan Jenni Raappana vetää ikäihmisille suunnattua, matalan kynnyksen kohtaamisia tiistai-iltapäivisin klo 14-16. Ohjelma ja toiminta vaihtuu viikoittain ja osallistujat pääsevät vaikuttamaan sisältöön – unohtamatta myöskään rentoa kahvittelua tuoreiden leivonnaisten parissa! Toiminta on osallistujille maksutonta, kahvimaksu 3€/hlö.\nHei sinä sosiaali- ja ohjausalan ammattilaiseksi opiskeleva, tule meille työssäoppimaan! Mahdollisuus suorittaa harjoittelua työ- ja päivätoiminnassa tai kuntouttavassa työtoiminnassa. Lisätietoja 044-978 2682 (työ- ja päivätoiminta) tai 044-916 3774 (kuntouttava työtoiminta).\nTupakahvio Joka tiistai kello 13-15 Äijälän Talon tuvassa tarjolla kahvia/teetä ja tuoretta leivonnaista alkaen 3€ hintaan. Tule kahville tunnelmalliseen tupaan, kesäkuistille tai kesäiseen pihaan ja puutarhaan!\n2525.4.2022 2626.4.2022●●(2 events)\nTervetuloa Tupakahvilaan tunnelmalliseen Äijälän Talon tupaan!\nTarjolla kahvia/teetä/mehua sekä leivonnaisia.\nCategory: GeneralIkäihmisten iltapäivä\nTiistai-iltapäivisin klo 14-16 kokoontuu Ikäihmisten iltapäivä, jolloin vietetään yhdessä aikaa tehden ja keskustellen eri aihepiirin parissa. Toiminta maksutonta, kahvimaksu 3€/henkilö. Toimintaa vetää kevätkauden ajan Jenni Raappana.\nLähde rohkeasti mukaan ja tuo ystäväsikin Äijälän Talon lämminhenkiseen ympäristöön nauttimaan rennosta iltapäivästä!\n99.5.2022 1010.5.2022●●(2 events)\n1616.5.2022 1717.5.2022●●(2 events)\n2323.5.2022 2424.5.2022●●(2 events)\n3030.5.2022 3131.5.2022●(1 event)


Keskustelu - Influenssarokotteessa oli elävä H5N1 + H3N2 virus? | Vapaa sana | Tiede\nInfluenssarokotteessa oli elävä H5N1 + H3N2 virus?\nklo 21:57 | 7.3.2009\nSeuraava viesti on kopioitu eräältä toiselta foorumilta. Viestin on kirjoittanut salaliittouskovainen, mutta toisin kuin yleensä, nyt viestissä saattaa olla jotain perääkin. Kyse on ennemminkin siitä, oliko kyseessä vahinko vai tahallinen teko. Mitä mieltä on on Tiede-foorumin asiantuntijat? Tahallinen teko, vahinko vai onko koko viesti vain hieman normaalia paremmin kirjoitettu huuhaa?\nPyydän lukemaan viestin loppuun asti uutislinkkeineen, ennenkuin aletaan tekemään johtopäätöksiä ja tätä ketjua mollaamaan. Tein ketjun siksi että tieto leviäisi. Asiassa on uutispimento. Asia on VAKAVA. Oikeastaan asia on ylivakava.\nOn ollut paljon tarinoita elokuvissa (esim elokuva 12 apinaa) miten olemassa on hulluja tiedemiehiä jotka tahtovat tuoda massakuolemaa miljardeille ihmisille. Tarina vaan melkeen toteutu tässä alle kuukausi sitten. Asia on tullut julki pikkuhiljaa mutta nyt se on tullut siis kunnolla julki. Asiasta on näköjään suomessa meneillään uutispimento, samoin Usa:ssa. Monissa euroopan ja aasian maiden lehdistöissä asiasta tosin mainitaan suurella kiihkolla. WHO maailman terveysjärjestö on puuttunut asian selvitykseen myös.\nDeerfield Illinoisista kotoisin oleva lääkkeitä valmistava yritys nimeltä Baxter International Inc. on juuri jäänyt kiinni kun se oli lähettänyt alivalmistajille tavallisen influenssarokotetta varten (H3N2) tarvittavan materiaalin seassa H5N1 viruksen. Eli lintuviiruksen. Kyseessä ei ole H5N1 rokotetta varten oleva osittain elävä virus. Kyseessä oli aito H5N1 virus jota saa pitää vain korkean turvaluokituksen omaavissa laboratorioissa ja sitä on esimerkiksi Usan armeijan biologisen sodankäynnin yksiköissä ja muutamissa suurissa lääkefirmoissa. Christopher Bona joka johtaa Baxterin globaalia biotiede yhteyksiä (director of global bioscience communications) on vahvistanut että kyseessä oli aito H5N1.\nBaxter yrityksen toimipisteessä Orth-Donaussa Itävallassa sekoitettiin H3N2 (influenssavirus) ja H5N1 (lintuvirus) keskenään ja se lähetettiin Itävaltalaiselle yritykselle nimeltä Avir Green Hills Biotechnology. Avir Green Hills Biotechnology lähetti sen sitten taas eteenpäin kolmelle alivalmistajalle Saksaan, Sloveniaan ja Tsekkiin. Koko juttu selvisi kun Tsekkiläinen yritys (Biotest) testasi saatua rokotekantaa fretteihin (fretti on eläin, voit googlata, rottaa isompi). Kaikki fretit kuolivat. Mikäli fretit olisivat tulleet vain kipeäksi niin olisi rokotekanta ollut viallinen mutta koska kaikki fretit kuolivat niin Tsekeissä huolestuttiin enemmän. Fretit eivät nimittäin kuole H3N2 influenssarokotteista. Työntekijät jouduttiin laittamaan karanteeniin kun siellä ymmärrettiin mitä oli tapahtunut.\nBaxter sanoo että asiaan liittyy inhimillinen virhe mutta ei voi kommentoida rokotteiden sekoittumista enempää, vedoten tuotesalaisuuteen. Lääkäri Roberta Andraghetti (joku virkamies) on sanonut että näiden neljän maan hallitukset työskentelevät tiivissä yhteistyössä WHO:n (maailman terveysjärjestön) sekä Eu:n "European Centre for Disease Prevention and Control" kanssa jotta asia pysyisi kurissa ja se tutkittaisiin.\nYlläolevan tekstin suomensin useista lähteistä. Asia tosin pahenee vielä.\nTavallinen lintuviirus H5N1 tappaa noin 60-65% ihmisistä jotka saavat tartunnan, eli kaksi kolmasosaa. Mikäli saat H5N1 viirustartunnan niin kuolet tuolla noin 60-%~ todennäköisyydellä mutta et tartuta sitä moneen ihmiseen onneksi. H5N1 ei tartu helposti.\nBaxterin tekemä katastrofaalinen "vahinko" olisi vain tehnyt seuraavan megakatastrofin mahdolliseksi:\nTiedemiehet ovat aina miettineet mihin muotoon H5N1 mutatoituisi tai minkä viruksen kanssa, jos tulisi joku pandemia. Hyväksi kaveriviirukseksi on arvailtu tavallista H3N2 influenssavirusta. H3N2 leviää erittäin hyvin ihmisistä toisiin mutta ei ole tappava. H3N2 on se joka joka vuosi myllää ympäri planeettaa ja tartuttaa ihmisiä flunssaan.\nBaxterin tekemä sekoitus olisi voinut aloittaa euroopan laajuisen pandemian jossa H5N1 on mutatoitunut H3N2 viruksen kanssa helposti leviäväksi, erittäin tappavaksi viruskannaksi (tappaa 60%). Jokainen suomalainen, eurooppalainen, joka rokotteen olisi ottanut, olisi voinut muuttua itäväksi tautipesäkkeeksi joka levittää sitä kaikkiin muihin ihmisiin. Perheeseensä, ystäviinsä, jopa eläimiin. Tuossa vaiheessa ei hyödytä tilata enään mitään H5N1 vastarokotteita koska tuo mutageenivirus olisi ollut immuuni kaikille tunnetuille rokotteille. Se olisi voinut jatkaa mutaatiotansa eri maissa eri tavalla ja uusi mustarutto/musta kuolema olisi saapunut eurooppaan.\nBaxterin toimia ei voida minkään järjen mukaan pitää vahinkona koska Baxter ylläpitää (englannin kielinen termi) suojaustasoa 3, Biosafety level 3 kaikissa sen laboratorioissa (lähde: Baxter). Biosafety level 3 estää vahingossa tapahtuvan viruskantojen kanssakäymisen toisten viruskantojen kanssa. Korkein biosafety level on 4. Eli nyt puhutaan semmoisista korkean teknologian laboratorioista jossa kaikki rekisteröidään.\nSuomalaisissa uutisissa on usein mainittu että lintuvirus rokote tilattaisiin joltakin eurooppalaiselta valmistajalta, ja että niitä voidaan tilata valmiiksi koko suomen kansalle, pandemian varalta. Kansanterveyslaitoksen sivujen mukaan suomeen ei vielä olisi hankittu 5 miljoonaa kappaletta rokotteita mutta niitä ollaan hankkimassa mahdollisesti valmiiksi varastoon. Tai hankitaan kun pandemia alkaa. Mtv3 uutisten mukaan suomessa on testailtu lintuviruksen rokotteita jo vuonna 2007. Tutkimuksia tehty kaikissa suurimmissa kaupungeissa, Helsingissä, Turussa ja tampereella.\nMitä jos suomessa vahingossa testattaisiin ihmisiä rokotteella joka sisältää antiviiruksen sijasta itse viiruksen ja se mutatoituu H3N2 kanssa luoden superviruksen?\nMitä jos joku pandemia alkaa jossain, pari lokkia kuolee, ja sitten sen verukkeella tahdotaan koko kansa rokottaa rokotteella, joka kuten on osoitettu Baxterin kanssa, niin rokote voi sisältää sen itse viruksen jolta yritetään suojautua.\nLyhyesti siis faktat:\n-Baxterin lähettämässä rokotemateriaalissa oli aito H5N1. Eli kyse ei ole pienestä pätkästä virusta jota löytyy kaikista H5N1 antivirusrokotteista, vaan kyseessä oli aivan aito H5N1 virus jota ei saisi ikinä missään rokotteessa olla tuossa muodossa.\n-Baxter oli sekoittanut sen H3N2 viiruksen.\n-Jos tuon rokotteen olisi pistänyt ihmisiin, olisi se voinut mutatoitua jokaisessa ihmisessä erilaiseksi kannaksi. H3N2 viruksen helpon leviäväisyyden takia ja H5N1 korkean tappoprosentin takia (60%) olisi se ollut menoa läntiselle maailmalle kuten me sen tänä päivänä tiedämme.\nEn ala Nwo:ta vetämään tähän mukaan ja maapallon depopulaatioagendoja, mutta: Se vaan ei ole statistiikallisesti kovin mahdollista että näin tapahtui:\n1: Baxterin lukittujen biosafety taso 3 laboratorioista karkaa H5N1 virus. Se on jo yksi miljoonasta mahdollisuus.\n2: Baxter lähetti tuon H5N1 viruksen elävänä versiona jotta se jatkaisi mutaatiotansa rokotuksen uhreissa, eikä esim "kuolleena" kuten monissa antivirus H5N1 rokotteissa on. Tuokin on yksi miljoonasta chänssi.\n3: Baxter yhdistää sen juuri sen viruskannan kanssa joka on erittäin lähellä H5N1:tä geneettisesti, eli se sekotettiin H3N2 virukseen. Juuri se virus johon tiedemiehet ovat pelänneet lehtien palstoilla H5N1 joskus tarttuvan. Tuokin on mitättömän pieni todennäköisyys että näin tapahtui.\n4: Tuo vahingossa lähetetään vielä kerran eteenpäin alivalmistajille jotta ne valmistaisi siitä rokotteen. Rokotteen jonka suomikin teoriassa olisi voinut tilata tulevaisuudessa.\nTsekkiläisissä uutislehdissä epäillään että pandemiaa yritettiin aloittaa tahallaan koska Baxterin piti valmistaa vastarokotetta H5N1 virusta vastaan. Sen sijaan Baxter yritti tehdä siitä tappavaa mutaation jota läheteltiin eri maihin.\nEli mitä yritettiin tehdä euroopassa? Yritettiinkö saada aikaan uusi kulovalkea, mustasurma, tappaa kaikki?\nVoidaan esittää pelottava kysymys:\nKumpi tappaa enemmän. Linnuista ihmisiin huonosti tarttuva H5N1 vai ihmisen tekemä rokote jossa on H5N1 + H3N2 ja se rokotetaan miljooniin. Tuloksena viruksen mutaatio joka tappaa 60% tartunnansaaneista, tunnettua vastalääkeittä ei ole, ja se leviää ilman välityksellä, toisinkuin H5N1 yksin.\nEn tiedä mitä tähän voi enempä kirjottaa. Itse en tule ikinä ottamaan mitään rokotteita, ainakaan mitä tulee lintuviiruksiin. Ja kaikki jotka siihen sitten ottaa rokotteen niin onnea vaan, ties mitä tautipesäkkeitä teistäkin tulee. En varmaan liiottele jos sanon että NBC (nuclear, biological, chemical) pukuja tai kaasunaamareita olisi hyvä olla joka kodissa, yksi per asunnon asukas.\nTämä ei ole kännitriidi, toivottavasti tajuatte mitä olisi voinut käydä. Kuka tietää, voi vielä käydä. Tätä viruskantaa on voitu lähettää moniin muihin maihin mutta asiaa voidaan pitää julkisuudesta poissa.\nJos sinä olisit saanut rokotteen joka sisältää H5N1 + H3N2 viruksen, niin sinä varmaan kuolisit ja perheesi kuolisi 60% todennäköisyydellä. Heti kun sain tästä uutisesta tietää niin juoksin muroon ja olen tässä kirjoitellut artikkelia pari tuntia.\nAion lähettää kansanedustajille postia että he pitäisivät huolen ettei suomessa ikinä pääse tämmöistä tapahtumaan. Saako ulkomaalaiset lääkefirmat testata mitä sattuu suomessakin? Varmaan saa. Tässä ei voi oikeastaan luottaa kuin perussuomalaisiin ja Jyrki Kasviin. Suosittelen että kaikki murot joita asia liikutti niin tekin kirjoitatte kansanedustajille ja vaaditte välikysymyksiä ettei tämmöisiä tapahdu ikinä suomessa.\nMitä jos Eu yhtäkkiä julistaa että pandemia on alkanut, kuollut lokkiparvi löytyi Brysselistä. Kansalaiset, teidän täytyy ottaa rokote. Luottakaa meihin. Onko tuo tulevaisuus? I HOPE NOT.\nToistan vielä kerran, asia on niin vakava että en vielä itsekkään oikein pysty sisäistää mitä olisi voinut käydä. Massakuolema on ollut nyt erittäin lähellä.'\nEn tehnyt triidiä jotta saadaan joopas eipäs keskustelua, faktat tiededään. Kertokaa kaikille kavereille. Lähettäkää uutisvinkkejä joka lehteen. Asia on niin vakava että jos suomeen tuommoinen H5N1 + H3N2 mutageenivirus tulisi, niin se tappaisi 60%. Se meinaa 3 miljoonaa suomalaista. TUNNETTUA VASTAROKOTETTA EI OLE.\nLähteet, niitä on paljon:\nCanadian press. Baxter admits contaminated seasonal flu product contained live bird flu virus\nhttp://www.google.com/hostednews/canadi ... pnu5OIby9w\nBloomberg: Baxter Sent Bird Flu Virus to European Labs by Error\nhttp://timesofindia.indiatimes.com/Heal ... 230882.cms\nHaastattelu Baxter yrityksen kanssa:\nhttp://www.lifegen.de/newsip/shownews.p ... 412&pc=s01\nBaxter reports virus mix-up in Austria\nhttp://www.smartbrief.com/news/aabb/sto ... 3E30DAD898\nBaxter menetti 8% osakearvosta uutisen julkitultua\nTavallinen lintuviirus leviää maailmalla:\n56 cases of avian influenza registered in Egypt\nhttp://www.reuters.com/article/americas ... USL1668497\nhttp://www.google.com/hostednews/afp/ar ... L_MBF96NPw\nhttp://zpravy.idnes.cz/unik-viru-je-obc ... domaci_anv\nhttp://zpravy.idnes.cz/rakouska-ptaci-c ... domaci_abr\nhttp://www.ceskenoviny.cz/zpravy/kontam ... -cr/363674\nTsekinkielestä tehty käännös löytyy tästä linkistä: http://www.911blogger.com/node/19517\nVoit itse lukea sivut tämän avulla myös http://www.translation-guide.com/free_o ... to=English\nsuomesta vanhempia uutisia joista mainitsin\nhttp://www.mtv3.fi/uutiset/arkisto.shtm ... /09/560417\nKansanterveyslaitoksen sivut lintuinfluenssasta.\nhttp://www.ktl.fi/portal/suomi/tietoa_t ... sta/#navi1\n(jos joku moderaattori lukee niin kirjoitan teille vain että ette saa väärinkäsitystä: asia on 100% totta oleva uutinen, sitä uutisoidaan tällä hetkellä maailmalla "vahinkona". Tätä uutista ei löydy suomalaisista lehdistä mistää (toistaiseksi) ja kyseessä ei ole mikään vitsi.)\nklo 11:31 | 8.3.2009\nNyt asia on ylittänyt Ylelläkin uutiskynnyksen.\nEikös tuota ollut tarkoitus vasta testata eläimillä?\nIhme sekoilua tuo uutisointikin.\nHienoa että inhimillinen virhe havaittiin jo tuossa vaiheessa.\nklo 12:36 | 8.3.2009\nKäsittääkseni elävää H5N1-virusta ei ole tarkoitus testata eläimillä, eikä sen pitäsi joutua missään olosuhteissa ihmisille tarkoitettuihin rokotteisiin.\nHienoa, että virhe havaittiin, mutta vasta tuossa vaiheessa? Ja kuinka on mahdollista, että kyseinen virhe voi tapahtua? Kyseessä ei ole kuitenkaan mikään pikkuvirhe, josta koituu muutaman dollarin tappiot, vaan nyt puhutaan aivan eri luokan vahingosta.\nklo 12:46 | 8.3.2009\nEn puhunutkaan siitä, että elävää H5N1-virusta olisi tarkoitus testata eläimillä vaan siitä että kyseistä rokotetta, jonka ei pitänyt sisältää H5N1-virusta oli tarkoitus testata eläimillä.\nMiten tuollainen virhe voi tapahtua:\nPertti Epidemologi ottaa väärän purkin ja ottaa sieltä elävää virusta paikkaan, jonne sen ei pitäisi päätyä.\nSamanlaisia työtapaturmia voi sattua kenelle tahansa, välillä pizzaan tulee mozzarellaa parmesaanin sijasta, vaikka näiden purkkien ero on selkeä.\nKyllähän H5N1-virus pääsee mellestämään ja mutatoitumaan koko ajan Aasiassa lintujen ja ihmistenkin keskuudessa, mitä meidän pitäisi tälle virheelle tehdä? Vetypommia perään vai?\nklo 12:55 | 8.3.2009\nEn työskentele laboratiriossa enkä tunne protokollia, kuinka vaarallisia viruksia käsitelllään.\nTyöskentelen kuitenkin alalla, jossa on erittäin tiukat standardit turvallisuuden suhteen ja uskon niin olevan myöskin laboratorioalalla. Pizzeriassa näin ei kuitenkaan ole.\nEpäilen vahvasti, että laboratorioissa ei ole H5N1 ja H3N2 viruspurkit vierekkäin hyllyllä, kuten juustot pizzeriassa. Uskoisin, että laboratorioissa on tiukka protokolla ja hyvin rajattu määrä ihmisiä, ketkä pääsevät käsiksi niin vaaralliseen virukseen kuin H5N1.\nMutta kuten jo sanoin, en työskentele laboratoriossa ja siksi toivoisinkin, että joko laboratoriohenkilö kommentosi sitä, kuinka on mahdollista , että tun suuruusluokan vahinko on päässyt tapahtumaan.\nklo 13:04 | 8.3.2009\nBaxter yrityksen toimipisteessä Orth-Donaussa Itävallassa sekoitettiin H3N2 (influenssavirus) ja H5N1 (lintuvirus) keskenään ja se lähetettiin Itävaltalaiselle yritykselle nimeltä Avir Green Hills Biotechnology. Avir Green Hills Biotechnology lähetti sen sitten taas eteenpäin kolmelle alivalmistajalle Saksaan, Sloveniaan ja Tsekkiin.\nTuossahan tuo lukee. Ei tuo Baxterin laboratorio mikään yhdysvaltain aseteollisuuden salainen labra ole.\nIhan samalla tavalla siellä ne purnukat on jäissä kuin muutkin aineet. Jos joku päättävä henkilö pistää paperiin vahingossa H5N1, niin kyllä siitä alemmat henkilöt lähettävät sen paketin eteenpäin. Toinen vaihoehto on tietysti merkintävirhe itse pakkauksessa jos tuota H5N1-virusta on kultivoitu tutkittavaksi ja H5N1-viruksen pakettiin on työnnetty merkintä H5N2.\nVälttämättä henkilöllä, joka näytettä kultivoi, ei ole mitään tietoa siitä mitä hän on kultivoimassa. Tai jos nimi on tiedossa, ei hänellä välttämättä ole tietämystä asiasta.\nEi laboratoria-apulaiseksi pääseminen vaadi korkeakoulututkimusta ja suuressa mittakaavassa toimiessa täytyy käyttää assistenttejä.


Oli vain luonnollista, että urheilulahjakas Montosen veljeskunta, Heikin ja Kyöstin johdolla, ohjautui Popiniemen Ponnistukseen. Keskeisenä harrastuksena, hyvin siihen aikaan ja veljesten harrastuksiin sopinut lentopallo. Veljesten vanhimpia en muista. Kytiksi-kutsuttu loukkaantui vakavasti varusmiespalveluksessa. Hän hoiti aluksi valmentajana vanhemman Heikin nousua koko Suomen johtavaksi lentopalloilijaksi. PoPossa vaikutti siihen aikaan myös Jomppe Karhunen, joka myöhemmin siirtyi myyntipäälliköksi, muistaaseni Tikkurilan Värin palvelukseen. Jompelta tuli joka tapauksessa ehdotus ostaa lentopallo urheiluseuralta.\nSe siirrettiin tosimitättömällä kaupalla ja yhteisellä päätöksellä karhulalaiselle konepaja- ja teollisuuspalvelueyhtiölle, joka suurena työnantajana oli nousemassa maan valioitten joukkoon. Rateko Oy:ssä yhtyivät kahden veljesarjan kohtalot toisiinsa. Montoset muistivat Rantamo-nimen jo heidän lapsuusaikanaan. Vaatteisiin ja kenkiin kiinnitettiin siihen aikaan nimi, josta selvisi pääasialllinen käyttäjä. Varsinkin kenkiä jouduttiin vaihtamaan. Lasten talviolosuhteiin käyviä asusteita muuteltiin. Lentopallo-joukkueeseen hankittiin sittemmemin lisää vahvistuksia. Muun muassa Raimo Koskinen saatiin muuttamaan Karhulaan.\nRisto Palosen liityttyä vielä joukkueeseen alkoi PoPo:sta alkuunsaanut ryhmä nousta koko valtakunnan tietoisiuuteen. Aluksi oli vaikeuksia. Vaikka joukkue oli osittain nimekäs. Se ei osannut vielä kehittyä taktisesti. Vasta valtakunnan päävalmentajaksi ylenneen Heikki Montosen ja maajoukkueeseen jatkuvasti kuuluvan Rami Koskisen avulla karhulalainen joukkue kohosi Suomen kärkeen. Eri maiden suurlähettiläät ja Suomen Pankin pääjohtaja Mauno Koivisto, kävivät täällä. Kansainvälisiä otteluita riitti. Kaikenvärisiä mitaleita sateli Karhulaan. Koko seuran kohtalo päättyi pian maailmanmaineeseen kohonneen konepajankin joutuessa ulkopuolisten paineiden johdosta konkurssiin.


3 tapaa säästää yrityksen kustannuksissa käyttämällä Kohoa | Koho Sales\nKirjoittaja: Ulla Granroth | 21.8.2020\nTyytyväinen työntekijä on hyvä työntekijä. Kun prosessit toimivat, työntekijöillä on selkeä tieto siitä, mitä heiltä odotetaan sekä varma ja turvallinen olo. Henkilöstöä voikin vaikka hemmotella välillä ja yksi tapa mahdollistaa se, on tehdä asioita järkevästi, tehokkaalla tavalla ja automatisoimalla prosesseja. Tässä kolme esimerkkiä siitä, miten saat yrityksen kustannukset kuriin Kohon avulla.\n1. Automatisoi pakollisia tehtäviä – säästät viikoittain arvokkaita työtunteja\nEsimerkiksi tarjoukset voidaan koostaa suoraan sopimuksiksi, jonka jälkeen ne voidaan lähettää suoraan laskutukseen. Manuaalisesti tehtynä tämä prosessi veisi työntekijöiltä moninkertaisesti kauemmin.\nLue myös: Näin helposti luot tarjoukset Kohossa\n2. Koho koostaa automaattiset raportit kaikista myynnin tapahtumista ja näyttää ne käyttäjäkohtaisesti\nNäin johto pääsee seuramaan myyntiprosessien etenemistä reaaliajassa. Koho laskee myös automaattisesti tulevan kassavirran ja sopimuskannan arvon. Näin säästyy lisää arvokkaita työtunteja.\nReaaliaikainen raportointi toimii vain yhdellä klikkauksella. Sen avulla pystymme seuraamaan myyntiä, tuntikirjauksia ja saamme paremman käsityksen kannattavimmista projekteista. Dashboardiin voi kukin työntekijä tuoda itselleen tärkeimmät raportit helposti käytettäväksi.\n3. Säästät noin kaksi tuntia viikossa omasta työajastasi käyttämällä Kohoa tuntikirjaukseen\nEnnen tunnit kirjattiin manuaalisesti taulukkoon, josta valittu henkilö sai naputella ne laskutusjärjestelmään käsin. Nykyisin sen voi hoitaa helpommin ja samalla säästää arvokkaita työtunteja. Johto näkee suoraan työntekijöiden ajankäytön eikä tunteja tarvitse syöttää erikseen järjestelmään palkanmaksua varten. Kaikki tieto kulkee myös reaaliajassa. Näin tuntikirjaukset ovat koko ajan ajantasalla ja työajanseurantaan ei kulu ylimääräistä aikaa.\nAjankäyttö ja yrityksen kustannukset käyvät käsi kädessä: kun säästät aikaa rutiinitehtävien manuaaliselta suorittamiselta ja keskität toimintasi, aikaa vapautuu yrityksen liiketoiminnalle olennaisille tehtäville.\nSinua voisi kiinnostaa myös: Kasvu ja kannattavuus syntyvät tehokkuudesta\nHaluatko kuulla ja nähdä lisää konkreettisia tapoja, miten Koho auttaa laittamaan yrityksen kustannukset kuriin? Etäesittelyssä näet järjestelmän käytännössä!


Mennäänkö suoraan rasiaan? - Editori.fi\nEnsto on tuonut markkinoille kaksoispistorasian, jossa pienellä muutoksella on todella suuri vaikutus. Ensto Intro -sarjan kaksoispistorasiassa sähköjohdot saa nimittäin ensimmäistä kertaa maailmassa suoraan rinnakkain, eikä vinoon.\nNyt voidaan aidosti sanoa, että on olemassa kaksoispistorasia, jossa molemmat pistorasiat ovat käytettävissä. Uuden pistorasiamme suunnittelussa on kiinnitetty erityisesti huomioita asennettavuuteen ja muotoiluun. Saat enemmän pistorasioita pienempään tilaan ja kaikki pistorasiat aidosti käyttöön, kun vino onkin suora, tuotepäällikkö Sakari Nurkki tiivistää.\nNurkki kertoo, että tuote on suunniteltu Suomessa yhdessä asiakkaiden kanssa.\n– Se on saanut erittäin hyvän vastaanoton markkinoilla ja moni onkin hämmästellyt, miksei tätä ole kukaan aiemmin keksinyt.\nEnsto Intro on kokonainen asennuskalustesarja\nEnston mullistava kaksoispistorasia on osa Ensto Intro -asennuskalustesarjaa, josta löytyy kaikki tarvittava kotien ja kiinteistöjen sähköistykseen. Sarja sisältää niin kytkimet, painikkeet, pistorasiat, liike- ja läsnäolotunnistimet, termostaatit, tele-, data- ja mediatuotteet, valonsäätimet, KNX- ja muut ohjausjärjestelmät, pinta-asennuskalusteet ja valaisinpistorasiatuotteet.\nSelkeää designia ja toimintavarmuutta\nNurkin mukaan tuotesarjaa lähdettiin kehittämään vahvasti muotoilu edellä. Ensto Intro -asennuskalustesarja edustaakin puhdaslinjaista designia. Klassinen, kulmikas muotoilu sopii kaikenlaisiin ympäristöihin, joten tuotteiden käyttökohteet ovat rajattomat asunnoista liiketiloihin, vanhoihin ja uusiin miljöihin. Kalusteita on saatavilla mustina ja valkoisina ja kehyksistä löytyy tyylikkäitä vaihtoehtoja ja erilaisia materiaaleja. Kodin pistorasiatkin voivat siis olla tänä päivänä designtuote.\nVarmatoimisuus on luonnollisesti sähkötuotteissa kaiken a ja o.\n– Ensto Intro tuotteiden kytkinmekanismi on taattua Ensto-laatua eli erittäin laadukas ja varmatoiminen. Vahva asennuslevy takaa toimivuuden kaikissa olosuhteissa.\nKodinohjain parantaa turvallisuutta\nNurkki nostaa esille tuotesarjasta löytyvän kodinohjaimen, jonka avulla voi parantaa kodin turvallisuutta sekä säästää energiaa ja rahaa. Kodinohjain perustuu avoimeen KNX standardiin, joka on maailmanlaajuinen.\nKodinohjain ohjaa sanan varsinaisessa merkityksessä koko kotia: se pudottaa lämmitystä, kytkee hälytykset päälle, sammuttaa veden ja turvapistorasiat kun lähdetään pois kotoa. Sitä voi myös kätevästi ohjata älypuhelimella, jolloin oman kodin ohjaus kulkee kätevästi taskussa.


Porin kaupunki - Perusturvakeskus - Aktiivista elämää Snällintuvassa\nEtusivu > Sosiaali ja terveys > Perusturva tutuksi > 2017 > 12 > Aktiivista elämää Snällintuvassa\nAktiivista elämää Snällintuvassa\n(21.12.2017 14:10 Milla Palkimo / päivitetty 21.12.2017 14:10 )\nSnällintuvan palvelutalo sijaitsee Noormarkussa rauhallisella asutusalueella. Snällintupa tarjoaa ikääntyneiden palveluasumista 23 asukkaalle. Yksikön vireästä toiminnasta vastaa 15 työntekijää, jotka järjestävätkin monenlaista aktiviteettiä talon asukkaille. Näin joulun alla luvassa on muun muassa kaunein joulukuusi –äänestys, jossa saa äänestää kolmesta koristellusta kuusesta mieluisimman. Snällintuvassa järjestettiin joulukuussa myös pop up –kahvila ja myyjäiset, joiden tuotto käytetään asukkaiden iloksi ja virkistäytymiseen. Jokaiselle asukkaalle esimerkiksi ostettiin kahvilan ja myyjäisten tuotoista Muumi-mukit, jotka luovutettiin heidän omaan käyttöönsä.\n-\tTarkoituksena on viettää virikkeistä ja elämisen arvoista elämää vielä täällä palvelutalossakin sen sijaan, että odoteltaisiin vain viimeisiä päiviä, kertoo vanhuspalveluiden esimies Nina Leppälammi.\nKesäaikaan asukkailla on käytössä suojaisa terassi sisäpihalla ja toimintaa järjestävät kesäkanat Sinikka ja Tipu-Inkeri, joiden touhuja asukkaat seurailevat mielellään.\nTyöntekijöiden lisäksi Snällintuvan asukkaille toimintaa ja elämyksiä järjestävät toisinaan vapaaehtoiset kuten esimerkiksi Martat, partiolaiset sekä liikuntaseurat. Vieraat ovatkin aina tervetulleita ja niitä otettaisiin mielellään vastaan enemmänkin, koska yksiköstä muualle siirtyminen yhtenä ryhmänä ei ole kovin helppoa. Asukkaat saavat itse vaikuttaa yksikön toimintaan ja useamman kerran vuodessa pidetäänkin asukaspalaveri, josta saadaan ideoita tuleviin tapahtumiin ja kuunnellaan toiveita. Vuoden aikana juhlitaan moneen kertaan eri juhlapyhien teemojen merkeissä.\nSnällintuvan asukkaat ovat olleet kiinnostuneita myös erilaisista elektronisista sovelluksista, joita voi hyödyntää arjessa. Snällintupa onkin ollut mukana Hype-hankkeen työelämän yhteistyökumppanina ja asukkaiden käyttöön on hankkeen myötä suunniteltu oma tablet-laitteella toimiva hyötypeli, jonka tarkoituksena on osaltaan aktivoida asukkaita ja tutustuttaa myös digitaalisiin ratkaisuihin pelaamisen kautta.\n-\tAsukkaat itseasiassa ovatkin todella kiinnostuneita kaikista uusista asioista ja tekniikasta. He testasivat innolla esimerkiksi selfie-keppiä, joka meillä oli lainassa jokin aika sitten, sanoo Leppälammi.\nSnällintuvassa toimitaan asukkaiden viihtyvyys mielessä pitäen ja osallistetaan asukkaita mahdollisimman paljon aktiviteetteihin, jotta vireys säilyy. Nina Leppälammi haastaakin myös muut palveluyksiköt kertomaan omista ideoistaan ja siitä millaisia keinoja asukkaiden viihtyvyyden takaamiseksi ja uusien elämysten antamiseksi on kehitetty.\nTeksti: Milla Palkimo ja Mira Metsälä, kuvat: Mira Metsälä


Kevään 2019 palautekysely\n18.4.2019 klo 13:56\nVastaa, vaikuta ja voita! "Jatkuisipa suosikkituntini syksyllä, olisipa täällä salilla kuntopalloja, voisikohan SYKETTÄ järjestää huispauksen lajikokeilun?" Jos jokin näistä tai mikä tahansa muu palveluihimme liitty...\n11.4.2017 klo 11:01\nKuinka onnistuimme lukuvuonna 2016-2017? Olitpa sitten satunnainen salikävijä tai intohimoinen ryhmäliikkuja, käytäthän 5-10 minuuttia päivästäsi tähän kyselyyn vastaamiseen. Kysely koskee kaikkia palvelujamme...\nInfokirje 11/2016: Liikuntakaverin kanssa liikkumaan, muutoksia viikkokalenterissa ja uusia lajikokeiluja\n1.11.2016 klo 11:26\nMarraskuun pimeyteen tsemppiä liikunnasta! Ensilumet ovat sataneet maahan ja se jakaa ihmiset kahteen leiriin: osa ei tahtoisi talven tulevan, osa on innoissaan lumen tuomasta valosta ja talvesta. Kuulutpa kumpaan tahansa ...\nPalautteen aika! Missä onnistuimme, mitä jäit kaipaamaan keväällä 2016?\n26.4.2016 klo 12:56\nOn tullut aika laittaa risut ja ruusut jakoon! Oletko käynyt ryhmäliikuntatunneillamme keväällä 2016? Siinä tapauksessa tämä viesti koskee juuri sinua. Keräämme palautetta kevään ryhmäliikuntatuntien osalta 15....


Naistenpäivää juhlitaan käteisen ja spinnien jakokarkeloilla Fruity Casalla | Uutiset & kampanjat | Turtlebet Suomi\nNaistenpäivää juhlitaan käteisen ja spinnien jakokarkeloilla Fruity Casalla\nNaiset. Nuo joukossamme pyörivät kauniit kaksihaaraiset, jotka saavat testosteronin rippeitä ympärilleen pirskottelevan uroksen hullaatumaan pienilläkin eleillä iästä riippumatta. Oodia tälle ehdottomasti kauniimmalle sukupuolelle soittaa jo vuodesta 1900 asti juhlittu naistenpäivä, jolloin miesten tulee erityisesti muistaa sydänkäpyään hellin ja kunnioittavin ottein niin lahjojen, kuin muidenkin osa-alueiden puolella. Tämä hameväen vuodesta toiseen arvoa nauttiva juhla nostaa päätään myös kasinoteollisuuden kampanjatarjonnan puolella. Fruity Casa -kasino kohottaa kanssamme maljan noille insipraation alkulähdettä edustaville muusille käynnistämällä spesifisti heille omistetun kampanjan kyseisen päivän kunniaksi. Heidän tarjonnassaan pistetään naistenpäivän turnajaisissa jakoon runsain mitoin käteistä, sekä jo pelkästä osallistumisesta luovutettavia ilmaiskierroksia, joiden avulla sille omalle vaimolle, siskolle tai vaikkapa äidille on hyvä tarjota heidän ansaitsemaansa hyvää.\nHedelmien popsiminen on ollut tavallista hauskempaa puuhaa Fruity Casan tarjonnan parissa jo vuodesta 2015. Pikku hiljaa kyseinen toimija on hilannut laatuaan kaikilla osa-alueille huomattavasti parempaan kuosiin ja ilahduttavaa on huomata, että nyt myös kampanjarintamalla on ryhdistäydytty entistä kovemmin ottein. Naistenpäivään reagoiminen ei ole mikään yleisesti vallitseva suuntaus, joten onkin todella ilahduttavaa huomata, että juurikin vähän tuntemattomammat toimijat nostavat uusien nettikasinoiden rinnalla päätään vanhojen konkaritoimijoiden keskuudessa tämän juhlan koittaessa.\nItse kampanjan sisältö on taottu kyljistä tutun pistekilpailun muotoon. Luonnollisesti eniten pisteitä keränneet kilpailijat palkitaan kampanjan päätyttyä 8.3. ruhtinaallisin käteispalkinnoin, jotka eivät varmasti jätä yhtäkää naista- eivätkä miestä kylmäksi. Pisteiden haaliminen tapahtuu tällä kertaa kierrätämällä varoja kasinon tarjonnan parissa. Jokainen 50 euron edestä kierrätetty summa lirvauttaa pelaajan tilille yhden pisteen. Näin ollen jokaisen kierrätetyn viisikymppisen jälkeen pelaaja palkitaan pisteellä, joiden myötä hänen on mahdollista kohota alati päivittyvässä pistetaulukossa aina vain korkeammille sijoituksille.\nErittäin maukkaan tästä turnauksesta tekee se, että osallistuvat pelaajat saavat automaattisesti käyttöönsä 10 ilmaisspinniä. Pelkästään osallistumalla kampanjaan voi itselleen siis lunasaa peräti kymmenkunta ilmaiskierrosta Paly'n Go:n suosikkipeliin Moon Princess, josta on ajan myötä kahmittu massiivisia voittoja pelaajien tileille. Tämän lisäksi palkinnot laitetaan jakoon seuraavalla jakaumalla:\n--> 1. sija = 1 000 euron käteispalkinto\n--> 2. sija = 500 euron käteispalkinto\n--> 3. sija = 250 euron kätteispalkinto\n--> 4.-10. sija = 100 euron käteispalkinto\n--> 11.-20. sija = 55 euron käteispalkinto\nTämä kampanja on käynnissä kaikille Fruity Casan pelaajille, joten voimassa olevan pelitilin luominen kannattaa heti hoitaa alta pois. Pelaajan tulee huolehtia ainoastaan siitä sen lomassa, että hän löytää kampanjan loppuhetkillä itsensä 20 parhaiten suoriutuneen pelaajan joukosta. Tämä tarkoittaa pelaajalla ruhtinaallisia rahapalkintoja peräti 3000 euroon kohoavasta käteispotista, josta lohkotut siivut ovat ehdottomasti tavoittelemisen arvoisia. Siirry siis alla olevan linkin kautta Fruity Casan nettikasinolle ja varmista paikkasi palkinnoilta. Muussa tapauksessa jatka lukemista, sillä nostamme vielä esille Fruity Casan muuta tarjontaa ja muun muassa heidän kasinobonuksensa sisällön.\nSiirry Fruity Casan kilpailun pariin tästä! >>\nOsallistu näin turnaukseen:\n1. Rekisteröi pelitunnus tai kirjaudu sisään Fruity Casan nettikasinolla\n--> Uutena pelaajana saat 100% talletusbonuksen 100 euroon asti ja 30 kieppiä, joista ensimmäiset 10 ilman talletusta\n2. Tee vähintään 50 euron arvoinen talletus ja pelaa 50 pelikierrosta\n--> Saat tämän jälkeen yhden pisteen päivitettyyn tulostaulukkoon\n--> Minimipanos osallistumiseen on 10 senttiä\n3. Lunasta osallistuville luovutettavat 10 ilmaiskierrosta Moon Princess -peliin\n4. Sijoitu kampanjaaikana 2.-7. maaliskuuta 2019 20 parhaan joukkoon ja voita!\nFruity Casan Maanantaismoothiesta potkua jokaisen viikon alkuun\nMikäli naistenpäivä meni mönkään joko kampanjan tai kotiväen reaktioiden osalta, on syytä keskittää ajatukset koittavaan maanantaihin. Fruity Casa tietää, että paras mahdollinen startti päivälle ja koko viikolle on raikas annos hedelmäsmoothieta. Monelle pallomme tallaajalle hedelmät ja vihannekset saattavat aiheuttaa lähinnä palan linkoamista kurkussa, joten käsittelyssä olevan nettikasinomme kontribuutio hivelee varmasti monen kohdalla enemmän makunystyröitä. Hedelmäsmoothie nautitaan vain ja ainoastaan maanantaille sijoittuvan tallettamisen yhteydessä. Tässä tapauksessa tuo hedelmälihan ja siementen täyttämäsekamelska pusketaan kurkusta alas todella hyveellisten ilmaiskierrossatsien muodossa.\nMaanantaisten spinnien nappaaminen käy kuin nokikolarilta joulupukin irrotus savupiipusta. Suorita vaadittu talletus Fruity Casan nettikasinolla ja vastaanota tilillesi satavia spinnejä tukkukuormallisen edestä. Spinnejä luovutetaan pelaajien talletuksen koosta riippuvasti seuraavissa määrin jokaisena maanantainas Fruity Casan tarjonnan parissa:\n--> Tee vähintään 20 euron arvoinen talletus Fruity Casan kasinolle ja saat palkinnoksi 10 ilmaiskierrosta\n--> Vähintään 50 euron maanantain aikana tehty talletus poikii tilille välittömäti 25 ilmaiskiekkaa\n--> Mikäli talletat 100 euroa, niin Fruity Casa palkitsee sinut 50 ilmaiskierroksella.\nPelivalikoima, jonka parissa edellä esitellyt ilmaiskierrokset voi kuluttaa on hilattu oikein mukaviin svääreihin. Kierrokset voi käyttää esimerkiksi klassikoslotti Starburstissa tai vaihtoehtoisesti Stickers -hupipelissä. Tämän lisäski vaihtoehtojen täyttämästä pelikirjastosta löytyy hedelmäpeli Fruit Shop, tunnelmallinen Lights -slotti tai suosion alloonharjalla ratsastava Aloha! Cluster Pay. Muistathan, että spinnejä jaetaa kampanjan mukaan talletusten yhteydessä ainoastaan maanantaisin.\nHyödynnä peliurasi alkuun Fruity Casan miellittävä tervetuliaispaketti\nFruity Casa on suhteellisen tuntemattomaksi kasinoksi hyvinkin laadukasta katseltavaa ja koettavaa sukasta korvalappuun. Sivuston toiminnallisuus ja visuaalinen ilme ovat täysin moitteettomia tapauksia, joten maksavaa asiakaskuntaa tulee luultavasti virtaamaan virtuaalisista ovista sisään oikein mukavalla temmolla sivuston kokemuksen karttuessa. Värikäs Fruity Casino tuo kaivattua väriä harmaaseen kasinomassaan myös bonustarjonnansa puolella, sillä kyseinen toimija omaa suorastaan hedelmäisen tarjouksen, joka hellii uusia pelaajia, kuin äitiarmaan pehmeät käsivarret sylissä pötköttävää kapalokääröä.\nTällä hetkellä pelaaja voi lunastaa itselleen peräti 100% bonuksen, joka tarjotaan pelaajalle 100 euroon saakka. Tämän monen kasinon tarjonnasta tutun bonusvyyhdin kylkiäisenä pistetään tulemaan peräti 30 ilmaiskierrosta, joista ensimmäiset 10 pelaaja voi lunastaa itselleen ilman talletusta. Tartu siis tarjoukseen alla olevan linkin kautta, joka suorastaan sinkoaa sinut Fruity Casan tarjonnan pariin.\nSiirry lunastamaan Fruity Casan tarjous tästä! >>


Booking it some more: Kielemme kohtalo\nKirjastossa osui ohikulkiessa silmään tällainen tietokirja. Kielemme kohtalo - pakko saada tietää mikä se on, kuka nyt tällaista voisi vastustaa?\nVesa Heikkisen ja Harri Mantilan kielipoliittinen ja kielentutkimuksen nykypäivää luotaava kirja on yliveto katsaus ja kommentti suomen kielen nykytutkimuksesta, nykymuodoista ja tulevaisuudesta. Tämän luettuani minulla on parempi olo suomen tilasta kuin aikoihin (vaikka Suomen tilasta olen toki edelleen huolissani), sillä Heikkinen ja Mantila onnistuvat vakuuttamaan: suomi voi pulskasti. Se ei ole enää samanlaista kuin isoäidin aikaan, mutta ei se henkitoreissaankaan ole.\nKielemme kohtalo käsittelee terävästi ja samalla sujuvasti montaa minunkin pipoani hiertänyttä kysymystä. Mihin suuntaan kieli muuttuu, mihin kirjakieltä 2000-luvun Suomessa tarvitaan ja käytetään, onko englanti, tuo tieteen ja kaupan uusi latina, tekemässä selvää pienestä kielestämme? Miksi suomennosten taso vaihtelee niin kamalasti? Kuoleeko suomi ja kuinka pian?\nJa pitäisikö minut ehkä viedä saunan taakse kun pilkutan puhtaasti fiilispohjalta? Ovatko tuhansien bloggareiden suoltamat ziljoonat tekstit usein huolimattomine rakenteineen ehkä se viimeinen niitti? Häviääkö kieliopillisesti korrekti suomi kokonaan kartalta?\n(Sanoinko fiilispohjalta?! Apua, sekin on varmaan suolantia, suomen ja englannin sotkua...)\nMutta huh, ei hätää. Ilmeisesti heikko kielioppi, epämääräiset uudissanat ja anglismit sen enempää kuin yleinen englanniksi lukeminen ja kirjoittaminenkaan eivät ihan lähiaikoina suista suomea surman suuhun.\nBlogitkin ovat vain uusi, energinen tapa viestiä suomeksi eli tehdä sitä mistä kieli elää: käyttää sitä. Heikkisen ja Mantilan sanoin siis, suomi elää ja elämöi. Ihan akuutissa hengenhädässä ei olla, ei vaikka kieltä käyttää vilkkaasti kirjavampi, ja vähemmän dogmaattinen, joukko kuin ennen.\nNiin kauan kuin kieli täyttää tärkeimmän tehtävänsä, siis välittää relevantteja merkityksiä ihmiseltä toiselle, se on ansainnut olla olemassa. Enenevää englantia suurempi uhka suloisen suomemme selviytymiselle saattaakin olla virkavallan, poliitikkojen ja markkinoijien hölynpölismi, joka muuntaa toimipisteiden leikkaukset palveluiden kehittämiseksi ja läänit aluehallintovirastoiksi.\n(Ymmärsinköhän tänään radiouutiset oikein? Ehkä Kielemme kohtalon vaikutuksesta kuulin harhoja, mutta ihan kuin olisi sanottu, että tuottavuusohjelma aiotaan korvata tuloksellisuus- ja vaikuttavuusohjelmalla. M.O.T.)\nJos yleiskieli muuttuu käsittämättömäksi yleisölle, se on pulassa. Murteet ja kielellä leikkiminen ovat vain hyvästä - pahempi juttu on, että kieltä aletaan yleisesti käyttää kätkemiseen kommunikoimisen asemesta. Kaikuja Orwellin vuodesta 1984? Läheisempi uhkakuva löytyy nykypäivästä Brittein saarilta; siellä kieli kertoo yhteiskuntaluokasta. Kielemme kohtalon mukaan jonkinlainen kieliluokkiin jakautuminen voi olla Suomessakin edessä, jos yleiskielemme jätetään heikoille hoidolle.\nOn perusteita uskomukselle, ellei peräti uhkakuvalle, jonka mukaan Suomessa ajaudutaan tulevina vuosikymmeninä entistä syvempään kielellisen epätasa-arvon ja hajaannuksen tilaan. Jo nyt on nähtävissä muutoksia, jotka johtavat ainakin siihen, että ihmiset ovat kielellisesti ja erityisesti suhteessa yleiskieleen monen kerroksen väkeä. Kielellinen epätasa-arvo ei ole irrallaan muusta yhteiskunnallisesta tilanteesta. (s. 205)\nKielemme kohtalo myös muistutti, että suomi on kaukana kielien kirppusarjasta. Yli neljällä miljoonalla puhujalla suomi on kovaa keskikastia. Useimpia kieliä puhuu huomattavasti pienempi porukka. Yleiskieli, yhteisiin standardeihin perustuva ja oikeaksi tunnustettu merkitysvaranto käyttösääntöineen, on vaalittuna voimavara, jonka pohjalta värikkäämmät kielelliset variaatiot ponnistavat.\nPidin tästä kirjasta kovasti. Se on erinomaisesti kirjoitettu ja monin paikoin purevan hauska. Se selostaa laajalti eri tutkimusten tuloksia, eikä epäröi ottaa kantaa. Vaikka kielipoliisien kiusaksi pahoinpitelenkin pilkkusääntöjä usein julmasti, kielenkäytöstä keskustelu on minusta erinomaisen mielekästä puuhaa. Nautin tästä tietokirjasta vielä tavallistakin enemmän: paitsi että aihe on rakas, teksti on tietysti laadultaan parasta ykkösluokkaa. Ainoa pieni pilvi lukuiloni taivaalla oli kirjan hädin tuskin kätketty agenda: kielentutkimuksen rahoitus on turvattava.\nNo... eipä Kotuksen väkeä voi syyttää, jos haluavatkin esittää oman hätähuutonsa kurjistuvan humanistisen tutkimuksen puolesta. Surullista mutta totta - tutkimuksen täytyy nykyään todistella hyödyllisyyttään kaikkialla, sivistys ei riitä syyksi.\nLisään vielä loppuun linkin Kielipoliittiseen ohjelmaan, jota Kielemme kohtalo innosti selaamaan. Ei ihan tuore dokumentti, mutta kirjabloggarille kiinnostavaa luettavaa! Panin sieltä korvan taakse mm. tiedon, että nykyisen kaunokirjallisuuden kieltä ei voikaan tarkastella kielenhuollon näkökulmasta. (Olin siis väärässä kun hylkäsin Salmelan 27:n possessiivisuffiksivajeen tähden! Hm. Ensi kerralla sanon vain, ettei tyyli miellyttänyt.)\nVesa Heikkinen & Harri Mantila (2011). Kielemme kohtalo. Gaudeamus. SBN 978-952-495-188-3.\nP.S. Kirjan sisällöstä ja tyylistä saa käsityksen myös kirjoittajien jutusta Suomen Kuvalehden saitilla. Äh, www-sivustolla. Ei kun tämä on blogi, sai olla rento. Saitilla. Sivuilla. Kyllähän te tiedätte mitä tarkoitan.\nJouni Luotonen Talouselämässä\nNoora Valkonen Exlibris-blogissa\nAnita Kärjen kolumni Keskisuomalaisessa\nLähettänyt Booksy klo 19.20\nTunnisteet: 2011, Heikkinen Vesa, Kirjastosta, Mantila Harri, Muut ihmistieteet\nKirsi Hietanen/Kirsin kirjanurkka 5. syyskuuta 2011 klo 19.27\nJee, kiva että kirjoitit tästä! Minulla on edelleen kesken, olen jumittunut sivulle 103 monen kuukauden ajaksi! Vesa Heikkinen on nautittavan teräväsanainen sanailija :) Kuulin muuten myös tuon tuottavuusohjelma-uutisen ja pyörittelin silmiäni, siinäpä oiva uudistus, josta muuten jo joku työntekijäjärjestö oli ehtinyt antaa ihan kiitosta... Eilen taas piti poistaa MM-tason nyrkkeilijältä jalkapöytä, kun siihen oli osunut luoti :)\nLuru 5. syyskuuta 2011 klo 20.26\nMuistan lukeneeni jotain muuta Vesa Heikkisen kielijuttuja ja niissä on tosiaan napakkaa asiaa napakasti ilmaistuna. Tämä kuulostaa mielenkiintoiselta kirjalta! Kannessakin on sopivan herättelevä kuva. :)\nPossessiivisuffikseista: minuakin kyllä ärsyttää, jos niitä jätetään pois ihan turhan takia. Voi toki toimia tyylikeinona hyvinkin, mutta joskus minusta tällaiset rentokielisyydet tuntuvat kirjoitetuissa teksteissä vain kömpelöiltä. (Toim. huom. En ole lukenut Salmelan kirjaa, eikä nyt ole mitään muutakaan esimerkkiä tarjota. Tällaista yleistä jurputusta vain.)\nJuha Haataja 5. syyskuuta 2011 klo 21.10\nJep, ei hassumpi kirja, tykkäsin siitä kovasti.\nHauskaa oli muun muassa "puhtaan" suomalaisuuden kritiikki ja "suolanti", jolla kätketään tekemisen todellinen merkitys.\nPaula 5. syyskuuta 2011 klo 21.14\nLoistavaa! Kaksi erittäin hienoa kielimiestä äänessä. Kiitos, Booksy, että kirjoitit tästä! Kirjastossa tulee törmänneeksi vaikka minkälaisiin aarteisiin.\nBooksy 5. syyskuuta 2011 klo 21.28\nKirsi, kannattaa lukea loppuun kun sopiva hetki tulee! Vai poistettiin jalkapöytä, tuota en bongannutkaan... heh, nyt tämän kirjan jälkeen olen varmaan taas vähän aikaa altis huomaamaan näitä ihania ilmauksia :D\nLuru, en ole mikään kielioppinatsi, mutta possessiivisuffiksit jostain syystä huomaan herkästi; niiden puuttuminen saa suorastaan ahdistusta aikaan. Meillä on kotona totuttu siihen, että raivoan milloin minkäkin lehtijutun äärellä näistä - mies ja lapset pitävät pähkähulluna ;-)\nJuha, kiitos linkkivinkistä, kävin lisäämässä tuonne ylös. Olen vähän laiskan arvioiden googlettamisessa, nappaan vain sen mitä ensimmäisiltä sivuilta löydän...\nPaula, tämä oli tosiaan onnekas löytö! Aina pitää käydä katsastamassa palautettujen hylly, siltä löytyy vaikka mitä :-)\nTessa 6. syyskuuta 2011 klo 7.45\nItse olen aika rennosti kirjoittavaa tyypppiä ja kauhukseni olen huomannut, että blogipostauksen lukeminen ennen sen julkaisua paljastaa välillä aivan käsittämättömiä vänkyröitä tekstistä.\nSuomen kielen osalta olen eniten huolissani nuorison rapistuvasta kielitaidosta (okei, tästä on varmasti aina oltu huolissaan). Yhdys sanat on kuitenkin se asia mikä herättää sisälläni suoranaista raivoa ja valitettavasti niiden jatkuva väärin kirjoittaminen antaa henkilöstä helposti vähän... No ei ehkä yksinkertaisen kuvan, mutta sanotaan vaikka, että virheet syövät aika nopeasti tekstin uskottavuutta.\nZephyr 6. syyskuuta 2011 klo 17.56\nKiinnostavaa! Olen tainnut lukea tästä jonkin arvion tai sitten olen bongannut tämän jossain kirjakaupassa, kun kansi on niin tutunnäköinen. Pitää ehdottomasti laittaa lukulistalle!\nMinäkin huomaan itsessäni pieniä kielipoliisin piirteitä, vaikka oma kieli nyt on välillä ihan mitä sattuu. ;) Tosin viime aikoina ärsytystä ovat aiheuttaneet erityisesti suomalaisten tekemät amatöörikäännökset, kuten Perussuomalaisten puolueen nimen kääntäminen englanniksi muotoon The Finns. Aiheuttaa ehkä ulkomailla hieman hämmennystä, kun uutisoidaan vaikkapa, että "The majority of the Finns voted for The Finns". Huoh...\nBooksy 6. syyskuuta 2011 klo 20.49\nTessa, yhdys sana virheet ovat nyky ajan sirkka vitsaus... ja sellainen ryhmä muuten löytyy naamakirjastakin! :D\nZephyr, hih, ei kai sentään the majority. Ainakaan vielä. Mutta kieltämättä melkoinen käännös. Irinaa lainaillakseni, pokkaa on ainakin... Huoh tai jopa huh.\nMutta Kielemme kohtaloa suosittelen kyllä, oli kivaa luettavaa! Ja suorastaan pullollaan lempeää suvaitsevaisuutta pienen ihmisen virheitä kohtaan...\nReta Anna Maria 13. toukokuuta 2013 klo 20.36\nTämä kirja on pääsykoekoekirjana Oulun yliopistossa kun hakee lukemaan suomen kieltä, joten kirja on tultu luettua useamman kerran. Yllättävän viihdepohjainen kirja pääsykoekirjaksi. Mukavaa vaihtelua.\nBooksy 20. toukokuuta 2013 klo 19.06\nReta, kiinnostavaa! Mutta eihän siinä mitään sääntöä ole, etteikö pääsykoekirja voisi olla myös mukavaa luettavaa. Muistaakseni silloin - vuonna miekka ja kirves - kun pyrin yliopistoon, kahdesta pääsykoekirjasta toinen kirja oli niin kuiva että suussa rapisi, toinen oli kiehtova...


Uudessa ohjelmassa seurataan taksialan arkea – Tolpalla-sarja alkaa joulukuussa – Stara\nUudessa ohjelmassa seurataan taksialan arkea – Tolpalla-sarja alkaa joulukuussa\nViihdeuutiset 15.11.2021, 23:55 · Terhi Piiroinen\nTaksiala pääsee oman ohjelman päätähdeksi, kun MTV3-kanava starttaa 1. joulukuuta uuden Tolpalla-ohjelman. Kyseessä on realitysarja, jossa seurataan ympäri Suomea taksia ajavien ihmisten työvuoroja ja elämää.\nOhjelma on toteutettu niin asiakkaiden kuin kuskien silmin. Kahdeksanosaisessa ohjelmassa katsojat pääsevät kurkistamaan mitä ammattiautoilijan arkeen kuuluu ja mitä asiakkaiden kyydeissä tapahtuu. Pirssin takapenkillä sattuu ja tapahtuu: siellä jaetaan elämän ilot ja surut, ja tunnetusti taksikuskit tietävät, mistä milloinkin kaupungilla puhutaan.\n– Sarjassa seurataan taksikuskeja eri puolilta Suomea, sekä seurataan taksialan uudistuksia ja muutoksia Menevän silmin, Maikkarilta tiedotetaan.


Sähköpyörään virtalukko - 🇫🇮 Kehitysprojektit Ruuvin tuotteilla - Ruuvi Forum\nossivirt August 21, 2016, 4:17pm #1\nHei. Rakentelin tuossa valmiista kitistä itselleni sähköpyörän ja rupesi harmittamaan että siinä ei ole minkäänlaista virtakytkintä vaan joutuu ottamaan virrat pois aina avaamalla xt60 liittimen ja kipinän saattamana taas kytkeä takaisin. Tietysti olisi myös kiva ettei kukatahansa ketä keksii laittaa liittimen kiinni pääse ajelemaan\nTotesin hetken selailun jälkeen että ei ole oikein olemassa virtalukkoa josta voisi kulkea luokkaa 50a (beter safe than sorry) virta ja josta saisi avaimen pois. Joistain päävirtakytkimistä saa avaimen pois mutta ne on kaikki ihan julmetun isoja rumia muovisia kokkareita. Joku oli ratkaissut homman siten että oli ostanut viisi 12v relettä ja pienen virtalukon. Releet oli kytketty ohjauspuolelta sarjaan koska 14s li-ion akustosta tulee 58.8v täydessä varauksessa ja “toiselta” puolelta rinnan että varmasti kestää virrat :mrgreen:\nItse ajattelin ratkaista homman siten että vain yksi rele joka on mahdollisimman iso. Päädyin 24v 80a malliin ja tietysti pieni virtalukko josta pääsee virta ebaystä ostetun dc to dc step down moduulin läpi releen ohjaukseen. No sehän toimi hetkeen hyvin mutta kun latasin akun täyteen niin seuraavalla avaimenkäännöllä ei tapahtunutkaan mitään paitsi vähän hajua Testailin että tämä kiinan ihme muunnin ei enää toimikkaan. ko vehkeessä pitäisi olla lm2576hv jonka pitäisi toimia 63volttiin asti mutta olisikohan kyseessä jonkinlainen kopio tai uudelleenbrändäys koska hajosi?\nEli mitä neuvoja löytyisi jos tarkoituksena on ohjata 24v relettä 45-58.8v jännitteellä vai pitäisikö keksiä jotain ihan muuta? Omat elektroniikkataidot ei ole mitään huippua tosiaan joten jouduin turvautumaan valmiisiin tekeleisiin.


Vuonna 2010 julkaistu Mafia II oli monessa mielessä erinomainen peli. Se tarjosi paitsi mielenkiintoisen maailman, myös toimivan pelimekaniikan ja erityisesti Kummisedän tunnelman tavoittavan juonen. Nyt Mafia II on saanut arvoisensa remasteroinnin, joka ei ainakaan huononna peliä.\nPäähenkilö Vito Scaletta on sotinut toisessa maailmansodassa Italian rintamalla, ja palaa haavoittuneena lomalle kuvitteelliseen Empire Bayn kaupunkiin, joka perustuu pääasiassa New Yorkiin. Viton ystävät järjestävät hänet yllättäen vapaaksi palveluksesta, ja sen myötä Vito ajautuu yhä syvemmälle Empire Bayn alamaailman rakenteisiin.\nSuurin osa peliajasta kuluu avoimessa pelimaailmassa kaupungin kaduilla. Seuraava tavoite on aina selkeästi tiedossa, mutta tilaa yleiselle haahuilulle on. Merkittävä ero moneen avoimen maailman nykypeliin on siinä, ettei sivupuuhaa ole kovinkaan paljoa tarjolla. Sivutehtäviä ei ole lainkaan, ja muut vapaaehtoiset puuhat ovat lähinnä yleistä shoppailua ja rötöstelyä.\nTapahtumat ajoittuvat ajallisesti kahteen jaksoon: toisen maailmansodan loppuvaiheille vuoteen 1945 sekä myöhemmin vuoteen 1951. Näistä jälkimmäinen jakso on miellyttävämpi, sillä vuoden 1945 talvikelit tekevät ajoneuvojen ohjaustuntumasta melko vaikean. En ole varma pyrkiikö peli olemaan autenttinen, vai onko autojen ohjaus yksinkertaisesti hieman kankea, mutta omilla ajotaidoillani sain auton pyörimään teillä melkoisesti.\nAutolla törttöilyllä on taloudellisia seurauksia, sillä jo pienempien kolhujen korjaaminen maksaa melkoisesti. Isommalla tunaroinnilla lempiauton korjaaminen maksaa jo häiritsevän realistisen paljon. Fiskaalisten harmien lisäksi myös kaupungin poliisi on herkästi kimpussa. Jo ylinopeuden ajaminen voi johtaa poliisin huomioon, vaikkakin vähäisistä rikoksista pääsee helposti myös pakenemaan (sillä poliisin huomiokyky on yhtä pitkäjänteinen kuin kuusivuotiaalla lapsella). Myös yksinkertaisesti ylinopeussakon maksaminen voi olla järkevä vaihtoehto.\nVasta kunnon murha-aallosta saa poliisin pysyvämmin peräänsä, sillä pelaajan kasvot ja ajoneuvo voivat joutua merkityiksi. Tällöin poliisit lähtevät uudelleen pelaajan perään, vaikka huomion olisikin saanut jo kertaalleen karkotettua. Vaatteet ja auton rekisterikilvet voi onneksi vaihtaa, jolloin merkintä poistuu. Tämä on erinomainen pelimekaniikka.\nPieniä hiluja on mahdollista kerätä ryöstelemällä paikallisia liikkeitä tai autoja, mutta todelliset seteliniput syntyvät palkintoina juonitehtävistä. Rahaa voi käyttää auton tuunaamiseen, vaate- ja asekokoelman kerryttämiseen ja tietysti autojensa jatkuvaan korjaamiseen. Häiritsevästi pelaajan rahapussi nollautuu useaan kertaan juonen tapahtumien johdosta, joten rahojen ei kannata antaa poltella taskussa liian pitkään. Ilahduttavasti pelaajan autotallissa säilytettävät autot säilyvät läpi pelin, joten investointi autoihin on ainoa järkevä tapa säilyttää rahaa. Tämänhän mersumiehet ovat tienneet aina.\nSuuri osa peliajasta kuluu ammuskellessa, ja se onkin Mafia II:n parhaiten toimivia osia. Olennaisesti ammuskelu on perinteistä suojan takana kyykkimistä ilman merkittäviä pelillisiä innovaatioita. Ikä alkaa kuitenkin painaa hieman, sillä erityisesti suojasta toiseen siirtyminen on nykypeleissä selkeästi sujuvampaa kuin Mafia II:ssa.\nSuurin syy Mafia-sarjan pelien arvostukselle on niiden erinomaisessa juonessa. Viton tarina on aidosti mielenkiintoinen, ja draaman kaari kulkee yhtä soljuvasti kuin Kummisedissä tai Sopranosissa ikään. Hahmot ovat mielenkiintoisia, ja erinomaiset ääninäyttelijät tukevat päähenkilöön eläytymistä. Mafia II:ta ei turhaan pidetä tarinallisten pelien parhaimmistoon kuuluvana.\nHyvän juonen kääntöpuolena on esille paistava lineaarisuus. Maailma on avoin vain näennäisesti, sillä tosiasiassa lähes koko toiminta tapahtuu juonitehtävien ympärillä, jolloin kaupungin tehtävä on toimia siirtymäalueena tehtävien välillä. Kun pelaaja eräässä tehtävässä päästetään vapaalle keräämään rahaa, paljastuu tämä puolivillaisuus raa'asti. Rahaa saa kerättyä riittäviä määriä lähinnä varastamalla autoja ja viemällä niitä murskaamolle. Kun tätä moottoritien ja murskaamon välistä reittiä on toistanut tarpeeksi monta kertaa, alkaa kupla otsassa hitaasti paisua. Avoin maailma vaikuttaa olevan aikansa tuote, jolloin moni peli halusi olla samanlainen kuin GTA IV.\nGrafiikka ei ole valitettavasti kestänyt aikaa yhtä hyvin kuin juoni. Remasteroinnin yhteydessä grafiikkaa on viilailtu lähes jokaisesta kulmasta, mutta täytyy tunnustaa, etten olisi huomannut eroa katsomatta vertailuvideoita Youtubesta. On erikoista, että vaikkapa varjojen mallintamiseen on käytetty runsaasti aikaa, mutta samalla piirtoetäisyys on edelleen varsin lyhyt. Autoja ilmestyy kadulla tyhjyydestä, millä on myös pelillistä vaikutusta suurilla nopeuksilla ajaessa. Mikään ei ole yhtä turhauttavaa, kuin tyhjästä eteen syntyvä auto, johon Vito pamauttaa 150 kilometrin tuntinopeudella.\nMafia II on edelleen toimiva ja ajankohtainen peli, joka kuuluu jokaisen pelaajan laajennettuun yleissivistykseen. Siihen käytetyt 10-15 tuntia ovat hyvin käytettyä aikaa, varsinkin jos teos tarttuu mukaan Mafia-trilogian mukana. Kaikesta huolimatta Definitive Edition tarjoaa ainoastaan marginaalisesti paremman grafiikan, eikä pelillä ole varsinaisesti uudelleenpeluuarvoa johtuen juonen lineaarisesta luonteesta.\nTämä tarina on kuitenkin ehdottomasti kertomisen arvoinen, eikä pelattavuus ole huono edes nykystandardeilla. Vaikka Mafia II ei ole enää pelien parhaimmistoa, on sillä edelleen paikkansa mainioiden pelien luokassa. Luultavasti kymmenen vuotta sitten arvosana olisi ollut pykälän tai jopa kaksi parempi, mutta nykyteoksena sen arvosana asettuu varsin kelvolliseksi seitsemäksi.\nErinomainen juoni ja maailman kuvaus, sujuva toiminta\nGrafiikkapäivityksistä huolimatta piirtoetäisyys on lyhyt, toiminta kankeampaa kuin nykypeleissä, avoimesta maailmasta huolimatta peli on hyvin lineaarinen


Leena Lumi: Huhtikuun viemää...\nUnknown 14. huhtikuuta 2015 klo 16.10\nTuli hyvin positiivinen olo, kun katsoi noita värikkäitä kukkia ja kasveja. Ja kaikki tuo on nyt juuri tulossa..... Ihanaa. Meillä huomasin viime viikolla kukkapenkissä yksinäisen kevätesikon. Nyt on juuri aukeamassa lisää. Tuo magnolia on todella kaunis. Kuinka kauan kukkii? Kuinka isoksi tulee?\nNautitaan tästä kaikesta odotuksesta, luonto herää.... Eilen fasaanikukko teki vaikutusta naaraaseen-oli ilo katsella. Ne miehet sitten aina liehittelevät naisia.\nLämpöisin huhtikuun terveisin,\nLeena Lumi 14. huhtikuuta 2015 klo 17.20\nNyt sinä sitä tarvitsetkin...;) Oranssi on poweria. Esikot leviävät kiitettävästi: Olen jo monena keväänä jakanut ystävillekin. Magnolia on kauneuden valtiatar. Kun ei ole vielä kokemusta. Meille tuli kuin vahingossa yksilö, joka ei ole Suomessa tiettävästi vielä selvinnyt tällä leveysvyöhykkeellä, mutta se sitten testataan. Koko on jotain tällaista http://leenalumi.blogspot.fi/2013/05/saksan-kautta-itavaltaan-ja-sinne-sun.html ,mutta löytyy muutakin ja myös kestäviä lajeja, mutta ne eivät ihan näin hurmaavia. Minulle ei fasaanikukko suostunut edes näyttäytymään!\nKiitos samoin ja voi paremmin <3\nLady of The Mess 14. huhtikuuta 2015 klo 16.33\nKyllä teillä on upea puutarha - itse olen täältä Kaarinan kodin pihalta vuosi vuodelta karsinut kasvustoa, jotta hoidettavaa olisi mahdollisimman vähän. No, Sauvon farmilla sitä sitten onkin sen edestä;)\nJa huhtikuu on tainnut sekoittaa jopa minun pääni; ostin kevään ensimmäiset orvokit. Yleensä ne vasta toukokuussa meille kotiutuvat, mutta nyt en voinut vastustaa kiusausta.\nVoi Leena - ikävä kuulla tyttäresi tilanteesta. Tuollainen särkee äidinkin sydämen ja sattuu syvälle. Kun toivoisi, että ne lapset voisivat pumpulin päällä astella - vaan elämä on epistä. Monessa kohtaa. Mutta suuri ilonaihe on teille molemmille, että voitte puhua keskenänne <3\nVoimia teille molemmille <3\nLeena Lumi 14. huhtikuuta 2015 klo 17.25\nLady of The Mess, kiitos. Meillä on noin 500 lajiketta...Nurmikkoa hävitämme, sen tilalle kukkaniittyä. No onhan sulla sitten farmi, puutarha...puutarhailua.\nMinäkin ostin eilen oranssit orvokit! Ne ovat jo ulkona ruukussa. Niiden pitäisi jo pärjätä.\nNo, elämässä sattuu kaikenlaista.On se uskomatonta, miten paljon ajassa tottuu ja kiintyy ja ajattelee, että 'näin kaikki jatkuu tästä eteenkin päin...' Elämä on epistä, mutta kannattaa opetella vahvuus, vaan ei kovuus. Meri on minulle tosi likeinen. Kiitos sinulle <3 Kuten huomaat, sain tämänkin viimein kerrottua. Asian joka on vaikuttanut melkein kaikkeen jo jonkin aikaa.\nKaunista huhtikuun jatkoa sinulle juustokakuilla tai ilman <3\nIrene 14. huhtikuuta 2015 klo 16.38\nSiellä taitaa olla myös yksi, joka on hurahtanut huhtikuuhun. Minusta huhtikuu on koko vuoden väkevin kuukausi, hullu huhtikuu. Se murtaa talven. Toki luntakin sataa vielä huhtikuussa niinkuin meillä tänään. Se on armoton, mutta rakastan sen väkevyyttä. Ensimmäiset sipulikukat kukkivat huhtikuussa ja muutama muukin kasvi.\nHemlokit ovat elegantteja havuja ja onnenpensaat loistavat upeasti keväällä. Lehtikuusen oksat ja kävyt ilman neulasiakin ovat koristeellisia.\nLaitoin valkean lehtosinilatvan siemeniä tulemaan. Saa nähdä itävätkö. Ne loistavat varjossa upeasti, jos siis lähtevät kasvuun. Helmiorapihlaja on toukokuun ostoslistallani. Atsaleoja ajattelin myös lisätä.\nÄidin ja tyttären suhde mielestäni yksi kaikkein vahvimpia ja kauneimpia. Elämän kolhuissa enemmän elämää kokeneet osaavat tukea ja lohduttaa nuorempiaan.\nLeena Lumi 14. huhtikuuta 2015 klo 17.33\nIrene, täydellisesti, vaikka olen nyt ehdottomasti vähemmän oma itseni kuin syyskesällä. Olen kuin lehtomme läpi virtaava puro: Levoton, liikkeessä, pärskähtelevä. Tänään satoi jopa lunta, nyt taas on kuin toukokuu.Teillä kukkii vähän aikaisemmin kuin meillä. Tosin kukkivina laittamani kesälumipisara ja muscari ovat selviytyneet, mutta vasta tällä viikolla aukeavat scillat ja niitä on paljon.\nHemlokeista olisin ottanut mieluummin Kanadan hemlokin, mutta se on kuulemma tällä vyöhykkeellä hyvin epävarma. SINÄ olet tartuttanut minuun lehtikuusirakkauden! Kiitos siitä <3\nIstuin about 15 vuotta sitten puolet sinistä ja puolet valkoista, taisi oli taimia yhteensä 20 ja nyt niitä sitten riittää. Kiitollinen leviämään. Kukka, jota vanha kansa kutsuu hunajakukaksi tuoksun takia. Siemenistä en ole kokeillut, mutta uskon, koska se leviää nyt noista vanhemmistakin niin helposti. Ehdottomasti atsaleaa lisää: Olen siiihen ihan rakastunut! Kiinnostuneena seuraan sitten sinunkin helmiorapihlajaasi. Äiti ja siskokin sellaisen jo istuttivat.\nSe voi olla juuri sitä. Minusta nyt tuntui, että olin just oikea henkilö kuuntelemaan ja tukemaan. Ystävät tavallaan, mutta äiti tuntee tyttärensä parhaiten. Kyllä valo jo tuikkii elämässä ja nyt opetellaan uusia tuulia kaikki yhdessä. Kiitos <3\nJael 14. huhtikuuta 2015 klo 17.49\nPaljon työtä jotta saat kauniin puutarhasi kesäkuntoon,mutta se onkin sitten niin nätti!\nLeena Lumi 14. huhtikuuta 2015 klo 17.55\nJael, olet täällä prime time!\nmummeli 14. huhtikuuta 2015 klo 19.16\nMinäkin jo haravan hain ja sitä käsissäni pitelin ajatuksella, nyt haravoin senverran että tulee mukava, tyytyväinen olo. mutta ei siitä mitään tullut, maa on niin märkää, savipohjaoinen, huonosti perustettu pihamaa, No, sitten kukkamaita aktselin sillä silmällä että sinne, mutta ei sielläkään voi vielä mtään tehdä. Pitää nyt vain malttaa ja odotella ja katsella laittamiasi kauniita kuvia.\nOikein mahtavaa jatkoa. ♥\nLeena Lumi 14. huhtikuuta 2015 klo 22.49\nMummeli, kohta se sunkin harava-aika koittaa. Haravointi on kuin terapiaa! Minä en millään malttaisi...Yritin tänään kaivaa taimea jäisestä maasta, jotta siirtäisin toiseen paikkaan...;)\nJoululainen 14. huhtikuuta 2015 klo 19.27\nSiinäpä oli kaunista kukkaa toisensa vieressä! Voi, kun haavan olette menettäneet. Se on lempipuuni ja havina niin ihanaa :) Kun yksi ovi onneen sulkeutuu, niin uusi ennen pitkää avautuu, totean kokemuksesta <3\nLeena Lumi 14. huhtikuuta 2015 klo 22.50\nJoululainen, kiitos <3 Haapa on minunkin suosikkini ja siinä oli iso odotus, että sen asuttaisivat liito-oravat...nyyyh, mutta jäi toinen vanha, iso haapa vielä jäljelle. Haavan havinaan on ihana nukahtaa,\nTuo just on munkin mottoni <3\nTiia Koivusalo 14. huhtikuuta 2015 klo 19.29\nIhanasti todettu, lupaa mutta ei anna, samaa tuumin täällä villasukissani värjöttäen. Teidän puutarha on niin kaunis ja taas tulee kukkimaan upeana. <3\nLeena Lumi 14. huhtikuuta 2015 klo 22.51\nTiia, mun ekat sanat tänään R:lle olivat että: "Äkkiä leivariin tulet."\nKiitos <3 Onhan tää aika ihana...;)\nUnknown 14. huhtikuuta 2015 klo 19.54\nMinäkin kykein eilen penkissä ja tänään ... AAMULLA OLI AUTO HUKASSA LUMEN ALLA! Voi itku ;( No onneksi se suli päivän aikana mutta silti ;((((\nLeena Lumi 14. huhtikuuta 2015 klo 22.52\nBirgit, ihan himohommaa! Jestas, missä sää oikein asut: Lapissa;)\nMeillä tuli vain hetken märkää lumisadetta ja se on jo mennyttä.\nMustikkakummun Anna 14. huhtikuuta 2015 klo 19.55\nIhania kasveja ja suunnitelmia sekä hienoja kuvia. Täällä ei vielä pääse pihatöihin, sillä meillä on VIELÄKIN lunta. Vasta ihan ensimmäiset sipulikukat ovat vähän kohonneet maasta keittiön ikkunan alla, mistä lumet ovat sulaneet. Mutta tämä valon määrä ja kevään tuoksu aivan juovuttaa! Tuntuu ihan kuin olisi herännyt horroksesta talven jälkeen.\nLeena Lumi 14. huhtikuuta 2015 klo 23.33\nAnna, kiitos <3 On meilläkin, mutta vain paikoissa, joihin sitä on kolattu. Meillä alkavat scillat nyt avautua...Valomyrsky takuulla heräättä ja saa minut ainakin ylittämään voimani...Kaukana on vilttiin kynttilän valossa käpertymisen rauha...\nKatja / Lumiomena 14. huhtikuuta 2015 klo 20.03\nOi tuota magnoliaa! Sellainen olisi upea. En uskalla meidän pihaan edes haaveilla siitä: vaikka asumme vain muutaman kymmeen kilometrin päässä rannikolta, on täällä selvästi joku pohjoisempi vyöhyke: täällä kasvaa etupäässä havumetsää ja on sellaista korpimaisemaa ympärillä.\nIhana kuulla sinun ja Merin keskusteluista. <3\nLeena Lumi 14. huhtikuuta 2015 klo 23.36\nKatja, mun on pakko muutta etelämpään ellei tuo meidän magnolia kuki tänä vuonna. Viime vuonna se teki vain lehteä. Muut ihmettelevät, että se yleensä on selvinnyt hengissä jo kahdesta talvesta. Vyöhykkeet voivat vaihtua ihan yllättävästikin, vaikka matkaa ei olisi paljon mitään. Suuri vesi ympärillä usein parantaa kasvien talvenselviytymistä, meillä se on tuo Päijänne.\nSellaista se oli: nyt huomaa, että selviämme facen viestittelyllä ja minä soitan noin kerta viikossa.\nanumorchy 14. huhtikuuta 2015 klo 22.44\nHuhtikuu on sellainen. Niinhan se Allu tuolla aikaisemmin otsikoi "April, April, der weiss nicht was er will".\nGeorgian retkella viime kesana naimme villin akileijan.\nLeena Lumi 14. huhtikuuta 2015 klo 23.38\nAnu, just niin se huhtikuu tekee, ei edes tiedä, mitä haluaa.\nEn tiennytkään, että teillä ei ole akileijaa, Meillä siis nämä ovat villejä ja vaikka minkä värisiä ja leviävät hyvin. Tosin ostin joskus japaninakileijaa, ja ne ovat osin risteytyneet. otaksun,\nMinttuli 15. huhtikuuta 2015 klo 9.45\nLeena, mikä ihana postaus ja kuvat näin harmaana räntäsateisena huhtikuun päivänä. Luin ajatuksella parikin kertaa ja myös ne rivien välit...\nLeena Lumi 15. huhtikuuta 2015 klo 11.37\nMinttuli, meillä oli eilen kuin koko huhtikuu samassa päivässä: räntää, aurinkoa ja sitten suloista vesisadetta;) Mutta yöllä oli kylmä. Onneksi tajusin keskiyöllä nostaa orovkit ruukkuineen sisälle. Ne vasta totuttelevat.\nNiin...se asia on nyt kunnossa, joten minäkin voin katsoa eteenpäin. Kiitos sinulle, että...tiedät kyllä mitä ♥\nMarjatta Mentula 15. huhtikuuta 2015 klo 13.53\nMagnolia on ihana!\nMinä käyn keväisin ihailemassa kukkivia pensaita Mustialan arboretumissa Elimäellä. Atsalealehdon loistavat, mausteiset värit siellä tuovat aina mieleeni intialaisten naisten sarit. Monet käyvät Mustialassa alppiruusujen takia, minä atsaleoiden.\nAikuisten lasten ongelmat tuntuvat vanhemmsita todella huolestuttavilta. Pienet lapset ovat lähellä ja heiltä voi puhlataa pipin pois ja seurata, lähteekö se. Meillä mies lähti kerran yöllä Kuhmosta hakemaan suhdesolmussa olevaa poikaa kotiin Helsingistä 500 kilometrin päästä. Minä jäin valvomaan ja kiinnittämään pojan huoneen seinälle Voi hyvin -lehdestä leikkaamiani voimalausetauluja. Tälle minun panokselleni on kyllä myöhemmin naurettu.\nMukavaa puutarhasuunnittelua ja -haaveilua. ♥\nMe lähdemme miehen kanssa katsomaan, mikä Espanjassa tähän aikaan viheriöi.\nLeena Lumi 15. huhtikuuta 2015 klo 14.05\nMarjatta, se on sairaan ihana, mutta taitaa olla minulla matkaa ennen kuin just tuollaisen kukassa meillä näen. Tosin just kävin katsomassa ja lupaavasti pullistelee, mutta viime vuonna ainakin teki vain lehtiä. Ihme, että on elossa.\nAtsalealehto kuulostaa niin houkuttavalta. Minäkään en ole alppiruusuihminen, vaikka Irlannissa ihastelinkin niitä puiden kokoisina. Pidän siitä, että kasvi elää neljää vuodenaikaa ja pudottaa syksyllä lehtensä, sen atsalea tekee. Mietin, että jos joka kevät toivoisi itselle atsaleaa äitienpäiväkukkana;)\nVoit ihmtellä, että olen enää hengissä. Kaikki oli niin odottamatonta ja rankkaa. Niin tosi, että' pienet lapset, pienet murheet, isot lapset, isot huolet'. Ymmärrän miestäsi! Me lähdimme täältä yhtenä päivänä Aurinkolahteen tuosta vain. Käynti taisi helpottaa kaikkia osapuolia. Hah-hah, muistutat minua <3\nKiitos samoin, vaikka en muistakaan, onko sinulla puutarhaa, mutta parvekkeellekin saa vaikka mitä <3\nHulppeaa ja antoisaa reissua! Ystäväni tuli just Malagasta ja toi minullekin sieltä jotain. Kaikki irtiotto on ihanaa eli tarvitsemme vaihtelua.\nIlona 15. huhtikuuta 2015 klo 14.36\nVarmasti pitää kiirettä! Minä hengästyin, kun vain jo luin sun tekstin! :D Mutta sulla on ihana puutarha. Tekisi mieli tulla katsomaan, haistelemaan ja ihastelemaan sitä. :) Kauhulla odotan jo tulevaa kesää, kun pitäisi alkaa raivaamaan tulevaa talon paikkaa sankan metsikön keskellä! Ne itikat... Yh! Ehkä minustakin kuoriutuisi puutarhaihminen, jos asuisin etelämmässä :)\nLeena Lumi 15. huhtikuuta 2015 klo 15.46\nIlona, nyt on hämäränhyssyt ja armeliaat huopakuukaudet ohi! Minultakin joskus loppuu happi, kun luen omia tekstejäni;) Olen haaveillut, että saisin jonkun kunnolla kuvaamaan tästä paratiisistamme kaikki vuodenajat...tuoksua siihen ei kai saa. Oih, sinullahan on huimaava haaste edessä: Ota tuo riemulla! Saat suunnitella kaiken ALUSTA ASTI. Niin, itikat, mutta on sellaista hyvänhajuista, ihjoystävällistä Offia, jota itikat karttavat. Mieti, jos olisi hirvikärpäsiä. Ilona, olen seurannut puutarhablogeja, ja se mikä minua hämmästyttää ovat ne bloggaajat, jotka asuvat pohjoisessa ja joilla pärjää melkein mikä vain. Pionihulluutta ja puutarhaunelmakin -blogissa olen nhnyt mitä upeimpia pioneja sekä mm. magnolioita. Pitää vaan uskaltaa yrittää. Onhan Keski-Suomikin IV vyöhykettä, mutta tämä saari kai onneksi III:sta. Meidän magnolia on vyöhykkeen I kasvi...Kiitos <3\npirkko 15. huhtikuuta 2015 klo 14.39\nVoi MagnoliaLeena miten hurmastuttava keväinen postaus <3\nLeena Lumi 15. huhtikuuta 2015 klo 15.47\nPirkko, jos magnolia ei ikinä kuki, on pakko muuttaa etelämmäs. Kiitos <3\nAh, miten osasitkaan asettaa sanasi! Minullakin on pakottava tarve tarttua haravaan vielä työpäivänkin jälkeen, vaikka flunssakin vaivaa. Mutta piha vaatii omansa :)\nPihallani on nyt kolmatta vuotta magnolia, se selvinnyt kaikkien talvien yli ja kukkii jopa muutaman kukan. Se on niin kaunis! Kanadassa näin niitä joitakin vuosia sitten täydessä kukassa; aivan hurmaavia! Toivoisin voivani raivata sen ympäriltä enemmän tilaa valolle. Tuo helmiorapihlaja on kyllä kaunis...\nLeena Lumi 15. huhtikuuta 2015 klo 19.26\nValkoisiahiutaleita, kiitos <3 Se on oikeinhimohommaa. Itse asiassa en myönnä, mutta voin olla vähän vilustunut. Haravoin monta päivää ja sitten yhtenä päivänä tuntui niin lämpimältä ja nautimme klo viiden teen työrupeaman jälkeen ulkona...Tänään on ollut veto poissa, mutta eiköhän se tästä lähde kotitropeilla.\nMikä magnolia sinulla on? Minua kiinnostavat nyt kaikki magnoliat ihan sataa. Voin kuvitella. Koko matka keväällä 2013 kun ajoimme Salzburgiin oli yhtä magnoliasatua...Me järkkäsimme lisävaloa sydäntä riipien eli rokotimme muutamia oksia vanhoista, upeista mongolianvaahteroista. Magnolia tarvitsee sekä valoa että lisäksi mieluusti tuulensuojaa, joka meillä on kurtturuusuaita. Se pitäis tänä suvena leikata alas, mutta magnolian kohdalta emme kyllä voi;) Se voi olla kauniimpi kuin mikään muu kukkiva puu ja sen ruskaväri on ihmeellinen. Pilvikrisikka on toinen ihanuus, mutta se ei pitänyt, mitä luvattiin eli ei todellakaan ole hillittykasvuinen, vaan kasvaa niin suureksi, että meinaa tukkia meidän sisääntulon. Keskipuutarhassa saakin kasvaa isoksi, mutta olisin toivonut etupihalla muuta. Helmiorapihlajassa voi olla piikkejä, mutta eihän sitä tarvitse leikata kuin aikanaan orapihlaja-aitoja, joten en jaksa uskoa, että piikeistä tulee riesaa.\nTuitiina 15. huhtikuuta 2015 klo 19.54\nNiin kauniita ja hehkuvia kukkasia! <3\nHeh, mietin tuossa mielessäni, et jos ottaisin haravan ja menisin tuonne pihalle heilumaan ...naapurit kutsuisivat varmaan piipaa auton, on siellä vielä niin paljon lunta ;) mutta lapiota olen heilutellut ja antanut lumelle kyytiä!\nHelmiorapihlajasta olen hieman haaveillut ja magnoliasta eritoten, mutta...asumme täällä itärajalla, IV-V välimaastossa, riippuen kuka katsoo :( ei siis magnoliaa, mutta uusimmassa multasormen kuvastossa on pensasmagnolia vyöhykkeille I-III (IV) 'Magnolia sieboldii', tekee yksinkertaisen ison valkoisen kukan, punakeltaisella keskustalla, voisihan sitä kuumetta koittaa sillä laskea ;-P\nJa sitten tämä ihana köynnöshortensia, kerroihan minä varmaan sinulle, että sellaisen syksyllä ostin ja istutin sen tuonne etupihalle ison kiven juurelle, sen kasvamista minä todella odotan siihen kiven päälle, sinä olet ollut minun innoitukseni ihanien hortensioiden maailmaan :D\nLeena Lumi 15. huhtikuuta 2015 klo 20.03\nTuittiina, kiitos ♥\nMeillä on sekä lunta että paljon jo haravoitavia alueita ja huomenna käyn ellen ole flunssassa kukkapenkkien kimppuun. Niitä perinteisiäkin on nimittäin muutama olemassa. Kevään tekeminen on kivaa! Minäkin lunta viskoin jo viikkoja sitten.\nTuo mainitsemasi varmaan jo selviityisikin, Minä olen omani kanssa ihan herkillä eli jos kuulen että on tulossa pakkasta yöksi vaikka yli -5, vedän sen ympärille hallaharson. Jänisverkot uskalsin jo ottaa pois. Siinä on taas muhkeat alut, mutta tulevatko kukat...Katsos mekin olemme oikeasti IV -vyöhykettä, mutta tämä saari ja se että olen parantanut pienilmastoa istuttamalla ison tontin reunoille kuusia, voi helpottaa asiaa ja oemme sitten kai III. helmiorapihlajaa tulee toinen: Saan puun ystävältäni synttärilahjaksi toukokuussa;)\nMuistan! Ala sinäkin nyt välillä kuvata niitä kukkiasi. Oih niin, Vanille on se baby, uutuushortensia, joka kasvaa etupihalla ja toisella puolella ikivanhat syyshortensiat. Keskipihalla kuutamohortensia ja alapuutarhassa mustilanhortensia. Toivo sinäkin äiteinpäiväkukaksi terassihortensiaa! Ystäväni on saanut sellaisen joka vuosi ja sitten istuttanut niitä maahan syksyllä ja sieltä ne nyt nousevat...On innoittavaa saada innoittaa ihmisiä sekä lukemaan että puutarhailemaan!\nKaisa Reetta 18. huhtikuuta 2015 klo 1.08\nMinä jo luulin kommentoineeni tähän joskus viikon mittaan, mutta ei se sitten lähtenytkään sinnepäin...\nIhanat huhtikuun tunnelmat kuvissa! Tiedätkö, että minä rakastan huhtikuuta, se on minulle täynnä lupauksia!\nMagnolia on niin kaunis! Toivotaan, että pensaanne selviää kukkimaan. Me otimme pääsiäisen aikoihin omasta uudesta, pienestä magnoliastamme (laji: Susan) talvisuojaukset pois. Saa nähdä, mitä oksiin ilmestyy...\nMukavia haravointikelejä! <3\nLeena Lumi 18. huhtikuuta 2015 klo 10.29\nKaisa Reetta, sellaista sattuu: Minä löysin silmälasini jääkaapista;)\nOih, kiva kuulla. Minäkin hetkittäin, mutta se hetki on ohi ennen kuin huomaankaan.\nSe on niin kaunis, että en sanotuksi saa.Odotukset ovat nyt korkealla. Talvisuojaukset? Mitä käytät sen talvisuojaukseen? Hallaharsoa? Minulla oli myyrä- ja jänissuojat, mutta nyt ne ovat pois. Jos nyt tulisi kovat yöpakkaset, voisin huputtaa sen hallaharsolla, mutta kun siinä on se jänisverkko, sitä on vaikea ainakaan sen päältä huputtaa, sillä kevään lumisateet painasivat hason päin pensasta. Olisi kiinnostavaa kuulla, mitä käytät.\nKiitos samoin! <3 Tarviin nyt R:n apua yhdessä jutussa pihalla, mutta kun Hesari oli paksu kuin Raamattu ja sitten lähetttivät vaalien takia vielä Keskisuomalaisenkin....\nKaisa Reetta 18. huhtikuuta 2015 klo 21.36\nLeena, talvisuojaus oli tehty aika huolella: ensin hallaharsoa, sen ympärille pupu-rautalaka-aitaa ja sen päälle kevytpeitteestä (sellainen vihreä, juu nou) leikattu sopiva pala, joka kääräistiin kiinni pehmoisella narulla. Jos on vaan mahdollisuus, niin talvisuojas kannattaa laittaa. Ainakin täällä, vaikka ollaan näin etelässä, se laitettiin ihan 'automaattisena toimintona'... Tietty kun pensas kasvaa, menee sormi suuhun, että miten sitten toimitaan, mutta ainakin nyt aluksi noin.\nHesarissa olikin luettavaa! Puoltoista tuntia meni tänään minullakin <3\nLeena Lumi 18. huhtikuuta 2015 klo 21.44\nKaisa Reetta, ei kukaan ole mulle tällaista kertonut...Teillä tosiaankin tosi perusteellista. Mietin, että jos riittäisi se, että vetää sen hallaharson kaksinkertaisena sen ympäri, koska pensas on vielä pieni, tai siis siinä meillä on kyllä yksi runko ja siinä myyräsuojus, sitten laittaisi kaksinkertaisen hallaharson ja sitten sen jäniesverkon. Kävi nimittäin niin, että vedin kerran sen jänisvekon ympärille ja päälle kaksinkertaisena sen hallaharson ja sehän oli helppo sitten hakaneuloilla siihen kiinnittää, koska jänisverkko oli hyvin laitettu ja jämäkkä, mutta kun satoi lunta, sen harson katos painui alemmas ja alemmas, joten otin sen pois. Nyt sitten taas seuraan kyllä jos tulee pakkasta eli on helppo nopeasti huputtaa. Minä kysyn noin moninkertaisesta suojauksesta vielä Viherlandian luottopuutarhuriltani. Hänkin näet seuraa, miten mun Leonoar voi olla vielä hengissä täällä...;)\nKun se magnolia kasvaa, tai mikä tahansa arempi kasvi, niin eikö sen talvenkestävyyskin sitten parane tai ainakin eläkäämme toivossa.\nHyvänen aika, kun ei meinattu lehdiltä ulos päästä <3\nLeena Lumi 18. huhtikuuta 2015 klo 21.46\nPS. Lumimies kysyi heti, että eikö se vihreä, minkä me tiedämme, ja jonka vedätte sen jänisverkon ympärille, kuumene kevätauringossa liikaa eli meillä oli sellaista kerran kartiovalkuusella ja se kuoli totaalisesti.\nKaisa Reetta 19. huhtikuuta 2015 klo 1.36\nLeena, kyllä tuo minustakin kovin perusteelliselta tuntui kun kuulin (ja näin sitten pääsiäisenä itsekin) miten nämä olivat sen täällä laittaneet. Paikka ei ole ihanteellinen, on sellaista 'talvituiverruksen mahdollisuutta' siinä ympärillä, joten tekivät sen noin.\nEi ollut kevätaurinko päässyt tuhojaan tekemään, oksat olivat aika hyvässä kunnossa ja nyt, kun tulin tänne taas (en malta pysyä keväisin poissa, jos vaan mahdollista) niin huomasinkin että silmua pukkaa, silmua pukkaa, mutta tuskin vielä kukkaa, kun se on niin pieni.\nOnpa hyvä jos kysäiset tästä Viherlandiassa! Jänöverkko oli täällä ikäänkuin kauempana oksista ja ulottui korkealle kasvin ylikin, joten lumi ei päässyt painamaan kasvia suojapeitteen välityksellä (verkko otti siis lumen painon vastaan). Lunta oli tänäkin talvena täällä aika vähän, joulun seutuun oli se suurin lumiaika ja tammikuun puolesta välistä käytännössä jo lumetonta).\nKaksikertainen hallaharso kuulostaa hyvältä kyllä, mutta pitääkö magnolia suojata myös kovilta pakkasilta? Isäni nimittäin suunnitteli syksyllä jo styroks-suojaakin :) Magnolian eteen näköjään tekee mitä hyvänsä! :)\nSe olisi kyllä aikamoinen voitto, jos magnolian saisi kukkimaan ihanasti näillä leveysasteilla. Myös täällä eteläisessä Suomessa se on varmaan aika vaikeaa ja täällä Porkkalan seudulla avomereltä puhkuva raaka ilmanala asettaa omat rajoituksensa, vaikka tämä muka kuuluu 1B-kasvuvyöhykkeeseen. Ollaan sellaisella kapealla vyöhykkeellä, jossa kaikki lehdet ja kukat puhkeavat paljon, paljon myöhemmin kuin muutaman kilsan päässä enemmän sisämaahan päin ja sää on aina pikkuisen viileämpi...\nMielenkiintoista tämän ihanuuden kasvatus on, eli... tutkikaamme asiaa eteenpäin :)\nKaisa Reetta 19. huhtikuuta 2015 klo 1.41\nAi niin, tuon kevytpeiton kuumentuminen.. kyllähän se saattaa olla riski! Täällä taisi käydä vain hyvä tuuri nyt sen suhteen, ettei mitään tapahtunut. Hyvä tietää tuo asia ensi syksyä varten, kiitokset! <3\nLeena Lumi 19. huhtikuuta 2015 klo 11.46\nKaisa Reetta, kyllä se lumi painaa sitä yltympäriinsä vedettyä suojaa, ellei verkotusta ole tehty myös päälle. Silmuja minullakin taas, mutta en jaksa uskoa vieläkään tuon aran Leonardin kukkimiseen.\nAion kysyä. Kohtahan olen siellä melkein viikottain. Täällä on routa vasta osin sulanut, joten nyt menossa talventöröttäjien leikkaamiset sekä haravoinnit etc. Osaan maata pääsee tosin jo istuttamaan eli esim. etupihalle, johon laitoinkin kukkivaa kesälumipisaraa ja kukkivia muscareita. Syksyllä istutetut tulevat sitten aikanaan.\nSaatan liittyä isäsi kannalle;)\nÄidilläkin on Luvialla merituulet riesanaan, mutta hän on parantunut nyt pienen pihansa pienilmastoa istuttamalla laidoille tuhdit havut, joita Lumimies käy sitten leikkaamassa syksyisn.\nMitä olisikaan Suomen kevät ellei olisi näitä kasveja ihmeteltävänä ja joskus myös ihasteltavana. Taas tuli lehtien välissä yksi kauppapuutarhan kevätmainoslehtinen...\nAinakin tummat eli ne vihreät voivat kuumentua liikaa. Hallaharso on periaatteessa hyvä, mutta se on syytä toisinaan laittaa kaksinkertaisena, kuten tein noin kymmenelle kartiokuuselle vuosikausia. Nyt osa pärjää jo ilman suojaa ja osa saa pariksi viikoksi yksinkertaiset hallaharsot ylleen.\nKiitos sinulle <3 Kerron sitten mitä Viherlandiassa sanotaan.\nBirgitta 18. huhtikuuta 2015 klo 11.24\nVoi, kunhan tuo atsalea pääsee kukkaan niin voit hehkua sen kanssa yhtäaikaa! Täällä meidän lähistöllä on sellainen rhodopuisto, joka on täydessä väriloistossa keväällä, siellä upeat atsaleatkin loistavat.\nKuten totesit, on ihanaa, että sinulla ja tyttärelläsi on hyvät keskusteluvälit. Se on parasta <3\nLeena Lumi 18. huhtikuuta 2015 klo 14.09\nBirgitta, parhaani yritän, mutta taidan jäädä toiseksi. Japanilaisen rinteen atsaleoita oli maistellut jänis ja se oli tapahtunut ihan lähiaikoina: Nyt laitoin vielä sojat ympärille, sillä toinen niistä on juuri tuo valkoinen. Olen varmaan puutarhablogeissa nähnyt siitä puistosta huimaavia kuvia.\nSe on parasta eikä aina itsestäänselvyys. <3\nKirjailijatar 18. huhtikuuta 2015 klo 19.23\nHuh, miten tarmokas sinä olet! Mutta noinhan se on, jos on intohimoinen suhde johonkin, sitä jaksaa hoitaa, vaalia ja tehdä töitä vaikka kuinka. Minulle riittää nykyään hyvin tuo puolen neliön parveke.\nLeena Lumi 18. huhtikuuta 2015 klo 19.27\nKirjailijatar, ja kun minusta tuntuu, etten saa mitään aikaiseksi...en huhtikuussa. No juu, puutarhassa olen ollut nyt kaikissa säissä. Tänäänkään en meinannut tulla edes syömään, sillä homma vie...No, minäkin olen alkanut haaveilla ihan pienestä puutarhasta tai sitten isosta parvekkeesta, jos...


Loma-asuntomessujen Villa Graniitti on kiven kestävä lomakoti | Anna.fi\nKoti ja sisustus 22.6.2012\nLoma-asuntomessujen Villa Graniitti on kiven kestävä lomakoti\nMaalla-lehden messutalossa näkyvät kiven monipuoliset mahdollisuudet sisustuksessa.\nVilla Graniitti on muunneltu Kastellitalojen Rinnevisio-talosta.\nSaimaa sai lappeenrantalaispariskunta Jukka Tilisen ja Marju Aholan ihastumaan lomakotinsa 795-neliöiseen rinnetonttiin Rauhan loma-asuntomessualueella Lappeenrannassa vuosi sitten.\n– Halusimme nimenomaan tämän tontin, joka sijaitsee viereistä hieman korkeammalla, ja josta on mukavan esteettömät näkymät järvelle, Jukka kertoo.\nLoma-asunnon huvilamalliksi valikoitui Kastellitalon puurakenteinen Rinnevisio 76, omilla toiveilla muutettuna. Villa Graniitti on pidempi ja leveämpi, ja kolmen huoneen, keittiö ja saunan loma-asunnossa on 92 neliötä. Neliöt on käytetty tehokkaasti tärkeimpiin tiloihin – yhtenäisen avaraan olohuoneeseen ja keittiöön. Makuuhuoneet on haluttu jättää melko pieniksi.\nKivi on ollut alusta asti rakentamisen johtotähtenä, sillä kivialan yrityksessä työskentelevinä Marju ja Jukka tietävät sen monipuoliset mahdollisuudet. Näyttävä ja helppohoitoinen kivi kestää käyttöä ja on priimakunnossa vielä vuosienkin jälkeen. Jokainen tuote on on myös yksilöllinen, joten sisustukseen saa kivellä helposti persoonallisuutta.\nKiveä näkee heti astuessa sisään Villa Graniittiin. Takasisäänkäynnistä avautuvan eteisen ja keittiön lattiat ovat fossiilikiveä, jossa miljoonien vuosien aikana muodostuneet kivettymä nousevat esiin. Keittiön työtaso on Ylämaan Graniitin maahantuomaa Eco-komposiittipuristetta. Se on valmistettu kvartsista, luonnonkivestä sekä kierrätysmateriaalista, kuten peilin-, lasin- ja porsliininpalasista. Sidosaineena on maissiöljypohjainen hartsi.\nKeittiön tahraantumaton ja kestävä Eco-komposiittipuristetas on helppo pitää puhtaana. Islanninlammaskoira Minni odottaa saavansa namupalan.\nSaunan suihkutilan seinät on päällystetty valkoisilla Silestone-kvartsipuristelaatoilla, jotka sahattiin mittaansa. Maksimikoko laatalle on peräti 300 x 138 senttiä.\n– Vaikka laatta on iso, se on helppo asentaa, koska sen paksuus on vain 12 millimetriä. Näin iso laatoitus räätälöidään aina tilaan sopivaksi, Marju kertoo.\nValkoiselle puristelaatalle tuovat kontrastia suihkujen taakse asennetut tummat graniittilaatat. Graniittia on käytetty myös viereisessä kodinhoitotilassa.\n– Halusimme rajata kiven käytön muutamiin lajeihin, jotta kokonaisuus pysyisi rauhallisena, Jukka kertoo.\nSuihkuseinän yhtenäinen valkoinen laatta on Silestone-kvartsipuristetta. Tumma graniittilaatta luo sille kontrastia. Näyttävä fossiilikivi oli ensimmäinen taloon valittu sisustusmateriaali. Seinän tekstuurimaalin rosoisuutta täydentää siihen lisätty olkihake.\nTavoitteena rento rantatalotyyli\nJukka ja Marju valitsivat sisustussuunnittelijaksi Iida Oksasen, lappeenrantalaisen Arki Home -sisustusliikkeen omistajan. Jukka tuntee Iidan yhteisten työprojektien tiimoilta.\n– Meitä kiinnosti saada vapaa-ajan kotiimme amerikkalaishenkistä, rentoa rantatalotyyliä, ja Iidan kanssa löytyi heti yhteinen sävel, Jukka ja Marju kertovat.\nPehmeyttä tuovat itse tehdyt ja kirpputoreilta löytyneet sisustustuotteet sekä kalusteet. Iida halusi asukkaiden kädenjäljen näkyvän lomakodin sisustuksessa. Niinpä Marju sekä hänen äitinsä ja äidinäitinsä neuloivat olohuoneeseen tyynyn- ja rahinpäälliset sekä matot. Iidan idean pohjalta syntyi myös puisista kuljetuslavoista persoonallinen sohvapöytä, jonka Jukka nikkaroi.\n– Muutamat yksityiskohdat jätin tarkoituksella melkein viime tippaan päätettäviksi. Kun rakennus on jo puoliksi valmis, on helpompi nähdä mitä mikin nurkka tai seinäpinta vaatii. Esimerkiksi raakalautaseinä tuli viimeisten valintojen joukossa. Toteutin Marjun ja Jukan toiveen laudan käytöstä päällystämällä sillä olohuoneen ja keittiön yhdistävän ja harjakorkeuteen kohoavan seinän, Iida kertoo.\nSisustuksessa on käytetty paljon kierrätettyjä ja itse tehtyjä materiaaleja. Olohuoneen pöydän Jukka nikkaroi vanhoista kuljetuslavoista.\nLoma-asuntomessut Lappeenrannassa 25.6.-8.7.2012\nTeksti: Ann-Mari Lehtonen\nKuvat: Arto Wiikari\nLife coach palveluksessasi: Oivalla oma roolisi\nKotkan ruusut / 26.6.2012 klo 10:37


Heijastuspinta: Vagabondin kevään 2011 suosikkeja\nNoi vaaleat Florencet, oij!! Jotenkin on kaipaillut harmaita mokkaisia kiilakorkoja kaappiin....\n23. tammikuuta 2011 klo 14.20\nMulla olis tarvetta jonkinlaiisille peruskorkkareille - kiilallisissa olis ainakin vähän särmää, ja mokkanahkaisissa sitäkin enemmän... :P\n23. tammikuuta 2011 klo 20.51\nOijoi, haluaisin Splitit (maailman eniten) molemmissa väreissä, mutta tää tyttö ei voi harrastaa sandaaleja laisinkaan :(! Mulla on lähteny toisen isovarpaan kynsi ja se kasvo keltasena ja rumana takas, en kehtaa kulkee sellanen tanassa tasan missään...\n23. tammikuuta 2011 klo 23.01\nSonia, aww :( Tää on ehkä tyhmä kysymys ja olet varmaaan mieittinyt jo tämänkin, mutta entäs ihan vaan kynsilakka? Väri kuitenkin vie huomiota esim. epätasaiselta pinnalta, keltaisuushan ei värin alta paista... Tiedän kyl tunteen kun on joku juttu, jota ei haluaisi altistaa muiden katseelle ollenkaan, mut tuntuu silti niin tyhmältä, että sellainen voi rajoittaa :/\n24. tammikuuta 2011 klo 1.47\nTein lauantai-yönä postauksen samasta aiheesta :D Nuo splitit on kyllä kivat, itse harkitsen mintun vihreitä.\nVähä höntti paikka ehkä kysyä tätä juttua, mutta tiedätkö järjestetäänkö tänä keväänä vostokin valmennuspäivää? Oon lukenu aiemmin ohjeita tiedosoppiin pyrkimisessä ja oisin kiinnostunut nimenomaan vain tuosta yhdestä valmennuspäivästä. Kiitos paljon jo etukäteen!:)\n24. tammikuuta 2011 klo 22.16\nUlrika, kaunis väri sekin :)\nNookku, en valitettavasti tiedä, mutta uskoisin kyllä että järjestetään, on se tainnut olla sen verran menestys. :) Kannattaa seurata Vostokin omia sivuja säännöllisesti, siellä ainakin tiedotetaan sitten. :)\n24. tammikuuta 2011 klo 22.19\nOlen kokeillut kynsilakkaa, ja osin sen takia tuo on niin makaaberi - siitä ei saa jynssättyä mm. taannoista sähkönsinistä millään. Varmaan päädyn lakkaamaan kuitenkin kesällä, sen verran nuo houkuttavat ;)\nNookku, kyllä järjestetään :) Täällä tarkempaa tietoa asiasta: